Sajat Tak Sabar Nak Balik Malaysia

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Selepas dua tahun menetap di Australia, baru-baru ini menerusi perkongsian video di TikTok, Sajat tidak sabar untuk pulang ke Malaysia.

BACA: Pakai Skirt Pendek & Bra, Sajat Menari Buat Show Di Australia

Sajat sempat berseloroh mengatakan pasti ramai peminat di Malaysia tidak sabar untuk bergambar dengannya serta mangatakan dirinya artis nombor satu.

BENDA YANG SAJAT BUAT BILA BALIK MALAYSIA #sajat #nursajat #fyp #fyp? #viral #fyp??viral

“Sajat rasa, kalau Sajat balik Malaysia. Sajat rasa banyak orang nak tangkap gambar dengan Sajat. Kau rasa betul tak? Ha gitu! Artis nombor satu balik.

“Lagi beberapa tahun sahaja lagi, ni Sajat dah dua tahun. Lagi setahun lebih je, lepastu dah boleh balik dah,” katanya.

Diruangan komen, rata-rata netizen terhibur dan tidak sabar mahu bergambar bersama Sajat. Malah, ada yang sempat mengusik mengatakan akan bentang karpet merah apabila Sajat pulang ke Malaysia.


Linda Rafar Pandai Mengurut, Boleh Baca Hati Orang

Lama tak dengar cerita tentang pelakon Linda Rafar. Pasti ramai rindu untuk melihat Linda kembali muncul di kaca televisyen. Rupanya, Linda mendakwa ada rakan artis cuba menutup periuk nasinya.

Memetik mStar Online, Linda mengakui terkejut apabila mendapat tahu ada rakan artis yang bercakap buruk mengenai dirinya serta membuat dakwaan palsu dia tidak lagi aktif berlakon dan menyanyi.

BACA: Linda Rafar Mohon Orang Ramai Jangan Post Gambar Makanan, Percutian

Kata Linda lagi, dia menyedari perkara itu selepas dia kurang menerima tawaran daripada mana-mana pihak produksi.

“Saya tak sangka apabila ada kawan dalam kalangan selebriti yang nampak baik selalu komen dekat Instagram tapi dekat belakang tak baik dan menutup periuk nasi.

“Pernah juga bila ada orang tanya nombor telefon saya untuk diberikan tawaran kerja tapi individu tersebut kata yang saya ni tak lagi aktif berlakon.

“Terkejut juga, patutlah banyak pengurus produksi tidak tawarkan kerja, tapi disebabkan mulut si dia tu orang sangkakan saya mahu berehat sedangkan saya masih lagi aktif,” katanya.

Dalam pada itu, Linda turut berkongsikan dia mempunyai kebolehan pandai mengurut dan boleh ubatkan mereka yang sakit kepala atau sakit belakang dengan mengurangkan kesakitan.

“Saya ada kelebihan mengurut orang. Kalau saya urut orang, orang boleh baik. Kalau orang sakit kepala, saya pegang, urut memang baik.

“Kalau orang tu ada sakit tulang, sakit belakang ke, saya pegang je boleh ubat orang. Saya boleh kurangkan sakit orang tu. Dari kecil keluarga tahu saya gifted dalam mengurut,” katanya.

Sementara itu, Linda turut mendedahkan dia mempunyai instinct serta kebolehan membaca hati seseorang.

“Saya ada satu instinct saya boleh tahu hati orang. Saya boleh tahu orang tu suka saya dan tahu jika orang itu tidak suka saya, walaupun orang tu pura-pura macam dia suka.

“Saya memang ada satu instinct yang kuat yang boleh tahu orang punya hati. Tapi tak naklah cakap kan. Tapi yang paling confirm, keluarga saya cakap kalau saya urut memang baik,” katanya.


Aris Ariwatan Setuju Masuk Gegar Vaganza Jika Hadiah Utama RM1 Juta

Penyanyi Aris Ariwatan mendedahkan dia pernah ditawarkan untuk menyertai pertandingan nyanyian popular Gegar Vaganza sejak musim pertama lagi.

Memetik mStar Online, Aris bagaimanapun berkata dia akan menyertai pertandingan itu jika ditawarkan hadiah utama bernilai RM1 juta.

“Saya pernah ditawarkan untuk sertai Gegar Vaganza pada musim pertama lagi tetapi saya masih dengan keputusan saya dan rela dikorbankan untuk kebaikan kecuali diberikan hadiah bernilai RM 1 juta,” katanya.

Menurut Aris, nilai hadiah berkenaan bukan ditetapkan untuk dirinya tetapi harga pengorbanan yang dilakukan oleh anak-anak seni dan untuk artis veteran.

“Harga tersebut bukanlah untuk diri saya, tapi harga untuk karier sebagai anak seni tambahan pula selaku artis veteran ini memang mahal.

“Tak ternilai harganya sebab saya berusia 59 tahun jadi bukan masa untuk sensasi, kontroversi tapi ini merupakan masa untuk berikan sesuatu yang berisi kepada generasi saya,” katanya.


Hana Azraa Buat U-Turn, Berbaik Semula Dengan PU Abu

Hujung tahun lalu hangat diperkatakan mengenai usahawan Hana Azraa yang mendedahkan masih diganggu bekas suaminya, PU Abu.

Terbaru, Hana berkata dia hatinya terbuka semula menerima suaminya pada bulan Ramadan lalu dan hubungan mereka juga kembali baik.

Memetik Astro Gempak, Hana berkata dia dan PU Abu kembali menjalani kehidupan sebagai suami isteri namun enggan berkongsi lanjut mengenai perkara itu.

“Alhamdulillah, ya saya sudah berbaik semula dengan PU Abu. Nak masuk bulan Ramadn adalah turning point saya pilih untuk berbaik dengan dia selepas hampir setahun juga sebenarnya lost contact,” katanya.

Dalam pada itu, Hana berkata ada banyak hati perlu di jaga serta meminta orang ramai mendoakan yang baik-baik buat hubungan mereka.

“Saya jadi trauma sebenarnya nak kongsi lebih-lebih sebab banyak hati nak kena jaga. Apa pun, saya harapkan semua orang mendoakan yang baik-baik,” katanya.

Sebelum ini, Hana dilihat ada memuat naik video pendek bersama PU Abu berserta kapsyen tidak sabar untuk berjumpa dengan suaminya itu,


Fasha Sandha Kongsi Tips Kurus, Tak Makan Daging & Ayam

Penampilan terkini pelakon Fasha Sandha menjadi bualan ramai apabila dilihat tampil langsing dan cantik sedangkan sudah memiliki tiga cahaya mata.

Memetik Astro Awani, Fasha berkata bukan mudah untuk menurunkan berat badan, namun dia berjaya membuang sehingga 10 kilogram selepas menimang cahaya mata ketiga.

“Sejak Oktober lalu, saya jaga pemakanan dan imbangi dengan senaman. Saya juga sudah boleh diet ketat selepas Aisha sudah meminum susu formula,” katanya.

Menurut Fasha, setiap hari dia hanya makan ikan sahaja dan tidak menyentuh daging serta ayam. Namun, pada hari minggu dia akan makan sepuas hati.

“Dari Isnin hingga Jumaat, saya tak makan daging dan ayam langsung. Hanya jamah ikan saja. Manakala Sabtu dan Ahad, hari saya ‘melantak’.

“Saya ini dari jenis genetik besar. Jadi, makan lebih sedikit, badan akan cepat naik. Syukur pengorbanan dan usaha saya nak langsing kali ini dipermudahkan,” katanya.

Sejak semalam hangat diperkatakan apabila Fasha dilihat ada memuat naik komen seorang wanita merupakan jururawat menuduhnya melakukan pembedahan memotong usus untuk tampil kurus.

Bagaimanapun, Fasha menafikan tuduhan tersebut serta menjelaskan berat badannya turun bukan dalam masa yang singkat sebaliknya memakan masa enam bulan.

Difahamkan, individu tersebut telah pun membuat permohonan maaf secara terbuka di Instagram selepas tiga dan berjanji tidak akan mengulanginya lagi.


Aina Abdul Tiga Jam Tahan Ke Bilik Air Sebab Baju ‘Toto’

Penyanyi Aina Abdul berkongsikan dia terpaksa menahan diri ke tahan selama tiga jam ketika konsert minggu keempat Big Stage baru-baru ini.

Memetik Utusan Online, Aina berkata dia terpaksa berbuat demikian disebabkan busana rumit yang dipakai seperti membawa tilam dan bantal yang digelar baju toto oleh netizen.

BACA: “Selain Face Shaming, Ada Yang Mahu Boikot Saya” – Aina Abdul

“Memang tak pergi (tandas). Saya akan tahan sebab memang sudah diajar begitu. Ikutkan saya tak rasa apa-apa pakai baju begitu, sebab pernah pakai baju yang lebih seksa daripada itu sambil menyanyi.

“Pernah masa konsert pakai baju yang susah sambil menyanyi. Kali ini duduk sahaja, tiga jam saya tahan sampai habis sidang akhbar. Lencun juga (berpeluh),” katanya.

Mengulas mengenai pakaian tersebut dikatakan menghalang pandangan penonton di belakang, Aina berkata isu tersebut tidak sepatutnya diperbesarkan.

“Saya tak sangka orang kecam dengan kebesaran baju itu. Juri duduk di atas platform, memang penonton di belakang saya terhalang walau pakai baju simple sekalipun.

“Saya takut hendak cakap sebenarnya sebab bimbang nanti dituduh riak, sebab itu saya diamkan sahaja sebelum ini,” katanya.


Cantik & Tenang, Hub Sukan & Rekreasi IWK Eco Park @ Pantai Dalam Kini Dibuka Secara Rasmi

Baru-baru ini, syarikat pembetungan nasional, Indah Water Konsortium (IWK) Sdn Bhd telah merasmikan taman sukan dan rekreasinya, IWK Eco Park @ Pantai Dalam, yang terletak kira-kira 10 kilometer dari pusat bandar Kuala Lumpur.

IWK Eco Park @ Pantai Dalam menawarkan dewan komuniti serbaguna untuk perayaan, majlis, acara korporat, bilik mesyuarat, kawasan untuk berkelah dan BBQ, trek joging dan berbasikal, serta pelbagai kemudahan sukan termasuk gelanggang badminton, futsal, tenis, sepak takraw dan banyak lagi.

Selain itu, banyak juga kemudahan disediakan untuk memudahkan pengunjung termasuklah parkir kereta yang bertutup dan percuma, surau, dan tandas

Ia menggabungkan seni landskap dan reka bentuk kejuruteraan yang meliputi kawasan seluas 12 hektar beserta pelbagai kemudahan yang dikelilingi kehijauan alam. IWK Eco Park ini dibina di atas Loji Rawatan Kumbahan (LRK) yang moden dan terbesar di rantau Asia Pasifik iaitu Loji Rawatan Kumbahan Serantau Pantai 2 (RSTP2).

IWK Eco Park yang telah dirasmikan oleh YB Fahmi Fadzil, Menteri Komunikasi dan Digital, merangkap Ahli Parlimen Lembah Pantai dijangka bakal menerima permintaan yang tinggidaripada orang awam memandangkan lokasinya yang strategik di samping menawarkan pelbagai kemudahan sukan dan rekreasi.

“IWK Eco Park sering menjadi pilihan bagi saya menjalankan apa jua aktiviti kemasyarakatan bersama rakyat di sini sejak saya memegang amanah sebagai Ahli Parlimen pada tahun 2018. Ruang ini sesuai untuk semua jenis aktiviti dan saya ingin mengucapkan tahniah kepada IWK atas segala inisiatif yang telah dan akan dijalankan di IWK Eco Park @ Pantai Dalam”, kata YB Fahmi Fadzil.

Menurut Narendran Maniam, Ketua Pegawai Eksekutif IWK, “Pelancaran ini menandakan satu peristiwa penting kerana usaha penambahbaikan di taman ini telah hampir siap bagi keselesaan pengunjung, yang seterusnya dapat merasai pengalaman menarik di sini. Kami turut teruja untuk memaklumkan bahawa taman ini telah pun dibuka sepenuhnya kepada orang ramai bagi menikmati segala kemudahan yang disediakan.”

“Pelbagai jenis pokok hutan dan spesis burung yang unik dapat anda lihat di sini. Tempat ini sesuai dikunjungi orang awam, agensi kerajaan, syarikat swasta atau individu untuk berekreasi.Kami turut komited dalam menjayakan konsep Malaysia Madani melalui penyediaan tapak perniagaan bagi memberi peluang kepada peniaga kecil menjana pendapatan di sini”, tambah Narendran Maniam.

Untuk maklumat lanjut mengenai IWK Eco Park @ Pantai Dalam atau membuat tempahan untuk sebarang kemudahan sukan atau rekreasi, sila layari www.ecopark.iwk.com.my atau hubungi 03-22 420 420.


Nampak Leher & Baju Ketat, Fesyen Hawa Rizwana Dikritik Netizen

Bukan kali pertama penampilannya dikecam, baru-baru ini pengacara Hawa Rizwana sekali menjadi perhatian apabila fesyennya di program MeleTOP dikritik.

Ketika program tersebut, Hawa dilihat mengenakan busana warna merah jambu berserta tudung rona kuning muda.

Penampilan Hawa itu dikritik ramai apabila ada yang mengatakan gaya tersebut tidak sesuai dengan imej wanita berhijab.

Malah, ada menegur gaya tudung dipakai Hawa pada program tersebut didakwa menamaplkan leher dan telinganya.

Tidak kurang juga, ada yang mengatakan Hawa seolah menjadi mangsa fesyen serta meminta pengacara itu supaya melantik penata gaya.


Cepat Lembut & Cair Macam Ais, Neelofa Kongsi Cara Pujuk Suami

Sedangkan lidah lagi tergigit, inikan pula suami isteri. Dalam rumah tangga pasti akan ada berlaku pertengkaran adakalanya disebabkan perkara remeh.

Baru-baru ini, menerusi perkongsian di TikTok, selebriti popular, Neelofa ada berkongsikan cara untuk memujuk suaminya, Haris Ismail atau PU Riz.

BACA: “Kalau Dapat Orang Yang Betul, Ameera Boleh Jadi Isteri Yang Baik” – Neelofa

Siapa je tak cair kalau macam tu ? tapi yeke pak ustaz tak pernah merajuk ke malu nak mengaku ??? #nunha #neelofaharis

“Kalau Ustaz merajuk, nak pujuk dia macam mana… senang je kita kena gosok-gosok sikit, peluk-peluk sikit, cakap minta maaf sayang. Sorry tadi… gelak-gelak sikit. Pastu manja-manjalah sikit, senang yang dia cepat sangat lembut. Dia macam ais, cair terus,” katanya.

Lebih menghiburkan, PU Riz muncul di akhir video itu serta mengatakan dia bukan merajuk sebaliknya hanya mahu mendidik.

“Saya mana pernah merajuk. Kita orang lelaki mana merajuk dekat rumah. Kita cuma mendidik,” katanya.

Untuk rekod, Neelofa mendirikan rumah tangga dengan PU Riz pada 27 Mac 2021 dan dikurniakan cahaya mata sulung, Muhammad Bilal pada 29 Januari tahun lalu.


Anak Bengang Didie Alias Dikritik Tak Pakai Tudung

Anak sulung kepada pelakon Didie Alias iaitu Nur Dhaniyah meluahkan rasa kesal apabila ada netizen yang mengkritik imej ibunya yang tidak berhijab.

Menerusi satu perkongsian di Insta Story, Dhaniyah memuat naik komen negatif yang ditujukan buat ibunya yang mengatakan lebih elok jika aktres itu menutup aurat memandangkan umur sudah lanjut.

BACA: “Arwah Hidap Sakit Jantung Sejak 3 Tahun Lalu, Rahsiakan Takut Tiada Tawaran Kerja” – Didie

Dhaniyah turut menulis bahawa Allah tahu usaha seseorang itu untuk ke arah kebaikan dan tidak perlu menghakimi secara melebih-lebih.

“Allah sahaja tahu usaha seseorang untuk ke arah kebaikan, tak payahlah nak judge lebih-lebihkan.  Dia (Didie) mencuba, saya tahu,” tulisnya.

Dalam pada itu, Dhaniyah berkata disebabkan komen yang disifatkan melampau itu dia tidak boleh menjadi public figure seperti ibunya serta Allahyarham bapanya, Ridzuan Hashim.

Untuk rekod, selain Dhaniyah, Didie mempunyai empat lagi cahaya mata hasil perkongsian hidup dengan arwah Ridzuan iaitu Muhammad Dhanial, Nur Dinie, Nur Dayini Ahza dan Nur Diyana.


“Saya Tak Tahu Kenapa Saya Perlu Buang Gambar Abang Kazar…”

Baru-baru ini, perkongsian pelakon Fasha Sandha menjadi perhatian ramai apabila memuat naik gambar bersama pelakon veteran, Kazar Saisi sehingga dikecam.

Memetik Astro Gempak, Fasha berkata perkongsiannya itu ada untuk mempromosikan drama yang mereka berdua jalani penggambaran bersama.

“Sebelum ini saya berlakon dengan dia untuk drama terbitan Jalena Rejab Bang Maznah datang sebagai Maznah dan untuk drama Tiga Sekawan Aidiladha saya sebagai cik Ainun janda yang menjadi rebutan.

“Saya tak tahu kenapa saya perlu buang gambar abang Kazar kerana dia turut berlakon dalam drama tersebut dan dia menjadi pilihan penerbit dan stesen TV tersebut,” katanya.

Menurut Fasha, dia hanya menjalankan tanggungjawa sebagai pelakon dan tidak pernah masuk campur dalam hal peribadi pelakon lain.

“Saya pula hanya menjalankan tugas sebagai seorang pelakon. Setiap pelakon perlu membuat posting untuk promosi drama tersebut.

“Saya tidak pernah campur hal peribadi mana-mana pelakon, saya hanya menjalankan tugas dan komitmen sebagai pelakon. Apa apa pun terima kasih kepada yang mengambil berat. Saya amat hargai,” katanya.


“Takkan Saya Nak Pakai Macam Sami, Pergi Kuil? Tak Masuk Akal” – DSV

Baru-baru ini tular video memaparkan seorang wanita memakai pakaian seperti sami Buddha sambil menyebut ‘Bismillah’ dikatakan mirip seperti usahawan kosmetik, Datuk Seri Vida.

Memetik Kosmo, Vida menafikan dirinya adalah sami wanita yang tular dalam video berkenaan. Kata Vida lagi, dia tidak tergamak menyekutukan Allah lebih-lebih lagi demi konten.

BACA: “Diam Sebab Nak Kahwin? Tunggu Saja Berita Baik” – DSV

“Bukan saya! Saya tahu sudah buat bermacam-macam benda, tapi saya tidak tergamak untuk mendua atau menyekutukan Allah SWT.

“Apa yang kalian lihat dalam media sosial itu bukan saya. Ramai ‘serang’ cakap itu saya tanpa bertanyakan sendiri kepada tuan badan.

“Saya tidak akan pernah sesekali menduakan Tuhan kerana walaupun saya suka tampil dengan imej pelik, terpekik terlolong dan suka mengusik dalam media sosial, saya tahu batasan sebagai seorang Muslim,” katanya.

Dalam pada itu, Vida berkata dia tidak kisah dengan tomhaman dilemparkan netizen kerana individu itu bukan dirinya dan perkara itu tidak masuk akal.

“Biarlah orang nak kata apa. Saya cuma jelaskan situasi sebenar bahawa wanita itu bukan saya. Takkan saya nak pakai macam sami Buddha dan pergi ke kuil? Memang tak masuk akal dan bila masa pula saya pergi Nepal?” jelasnya.

Difahamkan, wanita tersebut merupakan seorang penyanyi kelahiran Turkiye bernama Bulent Ersoy dan beragama Islam.


Balik Kelantan Pakai Sopan, Sabronzo Dolla Tak Kisah Dituduh ‘Fake’

Sebut saja kumpulan Dolla, pasti ramai tahu ianya dianggotai oleh empat orang gadis cantik yang digelar BlackPink Malaysia.

Salah seorang ahli kumpulan tersebut iaitu Sabronzo berkata dia tidak berkecil hati apabila ada netizen menggelarkan dirinya ‘fake’ kerana berpakaian sopan ketika menyambut raya di Kelantan baru-baru ini.

Menerusi satu video yang dikongsikan di TikTok, Sabronzo dilihat mengenakan pakaian yang menutup aurat dan bertudung.

Memetik mStar Online, Sabronzo atau nama sebenarnya Wan Sabrina Wan Rusli berkata dia tidak kisah dengan kecaman tersebut dan tetap melayan peminat dengan baik.

Menurut Sabronzo, ada masa dia akan tetap memakai berbaju kurung di bandar dan dia tidak kisah dengan pendangan orang terhadap dirinya.

“Yang kata saya fake tu… sebenarnya apabila ada di bandar pun saya tetap pakai baju kurung juga, saya tak kisah pun orang nak cakap apa atau beri pandangan begitu terhadap saya.

“Kami pun ada peminat baharu, jadi mereka yang belum kenal pasti akan bertanyakan soalan yang sama mengenai pemakaian, kontroversi seksi mahupun apa saja. Tak apa, kami okay untuk jelaskan kepada mereka terutamanya persoalan mengenai Dolla,” katanya.


Dinobat Hero Malaya Idaman Wanita, Sharnaaz Tanya Dah Habis Fikir Ke Tu?

Baru-baru ini, majalah Glam telah menobatkan pelakon Sharnaaz Ahmad antara 10 Hero Malaya Idaman Wanita mengikut hasil daripada tinjauan mereka.

Perkara itu dikongsikan semula oleh Sharnaaz di Insta Story yang memuat naik posting dibuat oleh majalah berkenaan.

Namun, apa yang menjadi perhatian apabila Sharnaaz bertanyakan sama ada sudah habis fikir atau tidak untuk memberikan gelaran tersebut.

“Dah habih pikiaq ka bagi aku nombor 1?” tulisnya beserta emoji ketawa.

Difahamkan, Sharnaaz berada di kedudukan pertama diikuti dengan Shaheizy Sam dan Hun Haqeem di tempat ketiga.

Untuk rekod, Sharnaaz memulakan karier sebagai anak seni pada tahun 2009 apabila menyertai pertandingan 50 Most Eligible Bachelor.


“Kami Nak Berbaik Demi Anak-Anak” – Puteri Sarah

Pelakon Puteri Sarah berkata dia dan suaminya, Syamsul Yusof sepakat akan mengakhiri masalah rumah tangga secara baik.

Memetik Harian Metro, Puteri Sarah berkata dia juga tidak mahu bergaduh dan mereka akan berbaik demi dua anak mereka iaitu Syaikhul Islam dan Sumayyah.

“Kami nak jadi kawan baik saja. Insya-Allah takkan ada ‘plot twist’ lagi. Kami memang capai kata sepakat hendak akhiri kemelut ini secara baik. Saya sendiri tidak menyangka ada ‘plot twist’ dalam kehidupan saya apabila Syamsul hendak berbaik baru-baru ini.

“Kalau boleh hendak kekal begitu kerana kita tidak mahu bergaduh. Kami sudah membuat keputusan hendak berbaik demi anak-anak,” katanya.

Dalam pada itu, Sarah turut berkongsikan mengenai buku yang diterbitkannya itu bakal mendedahkan kisah peribadinya yang belum dikongsikan kepada umum.

“Saya ada maklumkan kepada Syamsul mengenai pelancaran buku ini, tetapi saya beritahu dia ia bukan mengenai kehidupan kami sebaliknya perjalanan hidup saya. Ada juga diselitkan mengenai Syamsul, namun semua yang baik-baik saja.

“Ini mungkin satu kelebihan yang Allah berikan kepada saya yang mana mendapat keluarga dan mentua yang sangat baik. Saya gembira kerana biarpun Allah ambil satu bahagian tetapi Dia beri yang lain pula sebagai ganti.

“Jadi, saya tidak terlalu sedih dengan apa yang terjadi kerana Allah menggantikan dengan sesuatu yang berharga,” katanya.


“Selain Face Shaming, Ada Yang Mahu Boikot Saya” – Aina Abdul

Sebut saja nama Aina Abdul, pasti semua tahu penyanyi itu sering tampil dengan imej dan fesyen luar biasa serta lain daripada yang lain.

Namun, penampilannya sebagai juri tetap program realiti Big Stage menimbulkan rasa kurang senang netizen sehingga ada yang mengkritik penyanyi itu.

Memetik Harian Metro, Aina mengakui terkejut dengan respon diberikan oleh netizen mengenai imej tilam yang digayakan pada Ahad lalu.

Menurut Aina, dia hanya mengikut tema konsert berkenaan dan menyangkakan akan menerima komen menghiburkan mengenai penampilannya itu.

“Saya tampil dengan imej itu kerana mengikut tema galau pada minggu keempat program Big Stage dan ada mesej yang mahu disampaikan kepada penonton.

“Imej katil atau tilam itu sesuai untuk meluahkan perasaan galau itu. Saya fikir imej itu akan mendapat komen yang menghiburkan kerana pernah pakai baju yang lebih besar dari itu,” katanya.

Dalam pada itu, Aina berkata dia menerima komen melampau daripada netizen termasuk face shaming serta ada yang mahu memboikotnya gara-gara imejnya itu.

“Selain ‘face shaming’, ada netizen yang mahu boikot saya kerana imej dan penampilan berbeza yang ditampilkan. Sedangkan, selain imej dan penampilan, saya juga sudah habiskan ribuan ringgit untuk menjaga wajah dan tubuh sebagai selebriti,” katanya.


Haqiem Rusli Sedang Pujuk Isteri Bertudung Semula

Umum mengetahui, susulan keputusannya tidak lagi berhijab, isteri kepada Haqiem Rusli iaitu Anis Sofea dikecam teruk oleh netizen.

Memetik mStar Online, Haqiem berkata dia menyedari kesilapan isterinya itu dan kini sedang memujuk Anis untuk kembali berhijab semula.

BACA: Haqiem Rusli Enggan Dedah Punca Isteri Buka Tudung, Tak Benarkan Anis Ditemubual

“Saya akui perkara itu adalah salah dan kelemahan saya sebagai suami, lagipun sudah menegur Sofea (isteri) mungkin cara saya agak lembut.

“Saya tak boleh nak paksa dan marah pula nanti jadi suami dayus, saya terima segala teguran dan komen netizen, netizen boleh saja nak DM kami beri nasihat… yang kenalan rapat tu jangan cakap belakang, tak puas hati cakap depan saja,” katanya.

Dalam pada itu, Haqiem berkata bukan semua benda dia kongsikan di media sosial serta meminta peminat mendoakan yang baik-baik sahaja buat mereka.

“Tak semua perkara saya nak kongsi di media sosial, macam sekarang ini saya dalam proses untuk memujuk isteri saya dan membaik pulih keadaan ini, doakan baik-baik saja untuk kami,” katanya.


“Daddy Kalau Pergi Party, Berjimba, Tak Akan Kongsi Di Media Sosial” – Azhar Sulaiman

Sejak semalam hangat diperkatakan mengenai anak kepada pelakon Azhar Sulaiman iaitu Kasih Iris Leona apabila tular videonya bermandi manda di sungai dengan hanya memakai bikini putih.

Menerusi satu perkongsian di TikTok, Azhar ada memuat naik video menitipkan nasihat buat anaknya itu supaya lebih bijak sebelum berkongsikan sesuatu di media sosial.

Pelakon berusia 52 tahun itu turut anaknya itu perlu jadi bijak dan sensitif memandangkan pengikutnya di media sosial majoriti beragama Islam.

“Hello Leona, apa-apa pun hari ini daddy nak kongsi satu rahsia dengan awak, macam mana daddy boleh kekal lama dalam industri hiburan.

“Okay pertama sekali awak kena jadi bijak lah, ingat majoriti orang yang mengikuti kita adalah Melayu Islam. Tolong jadi sensitif dengan penghasilan kandungan awak,” katanya.

Dalam pada itu, Azhar sempat berkongsikan mengenai gaya hidupnya untuk dijadikan rujukan buat anaknya serta sempat berseloroh supaya Leona merahsiakan perkara itu daripada ibunya.

“Kedua, jadi bijak lah. Macam daddy kalau pergi party, changkat, berjimba ke, private party, saya tak akan kongsi di media sosial. Jadi, saya bijak. Awak pun kena buat perkara yang sama.

“Jangan beritahu mummy perkara ini sebab dia tak ada akaun TikTok, okay! Awak jaga diri kat sana, jadi budak baik,” katanya.


Ubai Tertekan Soal Kewangan, Shila Amzah Utamakan Nafkah Wajib & Insurans

Selamat mengikat tali pertunangan pada Sabtu lalu, penyanyi Shila Amzah berkata tunangnya, Ubai mengakui tertekan mengenai soal kewangan memandangkan sumber pendapatannya lebih kukuh.

Menerusi perkongsian di Insta Story, Shila menyedari tidak mungkin Ubai akan mencapai pendapatan seperti diperolehnya namun nafkah wajib serta insurans sudah cukup baginya buat masa sekarang.

BACA: Muda 4 Hari, Syada Amzah Tak Nak Panggil Ubai ‘Abang’

“Kami banyak berbincang tentang soal ini. Sejujurnya dia tertekan tapi saya cakap dengan dia, usaha dan doa. Untuk dia capai seperti saya sekarang memang tak mungkin.

“Asalkan kita dapat selesaikan nafkah apa yang patut, insurans dan perancangan beli rumah, itu sudah mencukupi buat masa sekarang,” katanya.

Difahamkan, salah seorang peminat bertanyakan bagaimana Shila dan Ubai merancang kewangan mereka kerana dilihat penyanyi itu mempunyai pendapatan lebih besar.

Dalam pada itu, Shila berkata dia kasihan dengan Ubai yang perlu bekerja keras untuk merapatkan jurang kehidupan mereka.

“Kasihan dia umur 25 tahun tapi kena ‘pecut’ untuk nak sama tara dengan saya. Saya cakap buat sehabis daya, ditahap mana rezeki yang Allah bagi buat masa sekarang ini pun dah cukup,” katanya.


Puteri Sarah Terbitkan Buku, Tak Jaja Kisah Peribadi

Pelakon Puteri Sarah meluahkan rasa terharu apabila bukunya berjudul Puteri Sarah : Terus Melangkah akan mula dijual bermula 31 Mei ini.

Memetik Xtra, Puteri Sarah berkata buku tersebut tiada kene mengena mahupun menjaja kisah peribadinya termasuk kes mahkamah melibatkan dirinya dan suami, Syamsul Yusof. Puteri Sarah berkata dia juga sudah pun memaklumkan kepada Syamsul mengenai penerbitan buku

“Buku ni memang tak ada kena mengena dengan kes, memang dah tapis. Actually, Sarah pun dah bagitau kat Syamsul yang saya nak keluarkan buku. Saya kata ‘I nak keluarkan buku tau, tapi tak ada kena mengena dengan you.. respons dia, dia kata okay’,” katanya.

Berkongsi lanjut mengenai buku itu, Sarah berkata antara bab yang paling dekat dihatiny apabila dia berkongsikan mengenai sumber kekuatannya iaitu kedua ibu bapa, mentua serta anak-anaknya.

Puteri Sarah turut mendedahkan dia banyak menitiskan air mata sepanjang menyiapkan naskhah berkenaan. Jelasnya lagi, buku itu tidak membuka aib sesiapa mahupun cerita yang tidak elok.

“Memang sepanjang proses untuk siapkan naskhah ni, memang banyak kali saya  menitiskan air mata termasuk orang-orang yang memberikan input untuk siapkan buku ini.

“Buku ini bukan cerita benda yang tidak elok atau membuka aib sesiapa, hanya menceritakan perkara yang baik-baik sahaja.

“Ini sisi lain yang tak pernah saya kongsikan kepada umum. Saya nak benda ni diketengahkan dan dijadikan iktibar buat orang ramai diluar sana,” jelasnya.

Dalam pada itu, ditanya mengenai hubungannya dengan Syamsul, Puteri Sarah mengakui sudah pun berbaik dengan suaminya.

“Kita dah baik lah dengan dia… kita dah jadi friend-friend dah yang penting kena tulis yang baik-baik pasal dia,” katanya.


Haqiem Rusli Enggan Dedah Punca Isteri Buka Tudung, Tak Benarkan Anis Ditemubual

Penyanyi Haqiem Rusli enggan mendedahkan punca sebenar isterinya tercinta, Anis Sofea membuat keputusan untuk tidak lagi berhijab.

Memetik Astro Gempak, Haqiem berkata biarlah perkara itu menjadi rahsia peribadi buat mereka suami isteri.

“Hal itu saya tak boleh cakap kerana ia privasi. Biar saya, isteri dan Tuhan sahaja yang tahu,” katanya.

Dalam pada itu, Haqiem berkata dia mengakui mereka tidak berada di pihak yang benar, malah dia dan isteri menerima nasihat dengan terbuka asalkan tidak berlebihan.

“Kalau waktu zaman saya mula-mula berkecimpung dahulu, mungkin saya penat nak lalui komen-komen netizen Tapi sekarang saya dah lali dan tahu game mereka.

“Bagi saya, kalau nak beri nasihat, ada fasa-fasanya. Apa yang baik kita ambil dan perbaiki. Saya tegaskan sekali lagi, saya tak kata kami benar, mana yang ok, kami ambil,” katanya.

Sebelum menemu bual Haqiem, pihak Gempak cuba untuk menemubual Anis Sofea namun penyanyi itu tidak membenarkan isterinya untuk memberi sebarang kenyataan.

“Biarlah benda ni saya hadap seorang. Saya tak nak libatkan mana-mana pihak. Mungkin sebab saya juga dia dapat publisti besar. Biar saya sahaja yang hadap.

“Berkenaan akan bawa ke majlis-majlis terbuka selepas ini, saya sebagai suami kalau tak ajak dia… it dah kecilkan hati dia. Mana lebih bagus? Ajak atau tak ajak? Doakanlah, mungkin benda boleh kembali Daik seperti dahulu,” katanya.


Berhenti Jalani Fisioterapi, Bahagian Belakang Zamani kembali Sakit

Penyanyi Zamani berkata bahagian belakangnya masih lagi rasa sakit disebabkan kesalahannya sendiri yang tidak menjalani rawatan fisioterapi yang ditetapkan.

Memetik mStar Online, selepas hampir enam bulan menjalani pembedahan tulang belakang akibat penyakit scoliosis, Zamani berkata dia tidak berkesempatan menjalani rawatan kerana jadual kerjanya yang sibuk.

“Apa yang saya lihat, jika tidak melakukan fisioterapi memang ada sedikit kesan iaitu bahagian belakang saya mula terasa sakit. Rawatan ini sebenarnya saya harus lakukan sehinggalah saya pulih sepenuhnya. Tapi saya hanya buat sebulan setengah dan kemudian berhenti,” katanya.

Kata Zamani lagi, doktor memberitahu keadaannya semakin baik dan bakal menerima rawatan susulan dua minggu lagi.

Kata doktor lagi, keadaan bongkok yang dialami sebelum ini tiada potensi untuk berlaku lagi melainkan jika dia tidak menjaga kesihatan dengan baik.

“Mula-mula saya kena buat fisioterapi seminggu dua kali. Kemudian dah sampai tahap dua minggu sekali yang saya skip tu. Doktor kata progress saya okay, jadi saya pun yakinlah. Cuma lepas saya skip fisioterapi punca sakit tu datang kembali.

“Doktor kata kemungkinan untuk bongkok semula itu tidak besar sebab kalau bedah masalah cakera (disc) boleh kena balik tapi macam saya punya ini susah sikit untuk jadi semula macam dulu kecuali kalau tidak dijaga dengan betul,” katanya.

Dalam pada itu, Zamani berkongsikan sehingga kini dia masih tidak boleh untuk duduk bersila di atas lantai namun tiada masalah kesihatan lain.

“Sampai hari ini saya masih belum boleh duduk di atas lantai atau bersila. Duduk antara dua sujud untuk solat pun tidak boleh.

“Kalau solat, saya memang memerlukan kerusi tetapi yang lain memang tiada masalah. Hanya duduk di atas lantai lagi masih belum boleh,” katanya.


Sharnaaz Ahmad Nafi Dah Bertunang, Hanya Gimik

Sejak semalam hangat diperkatakan apabila tular perkongsian mengenai pelakon Sharnaaz Ahmad lengkap berbaju Melayu biru bersama anak lelakinya, Jebat Jayden.

Turut kelihatan di atas pelamin seorang wanita yang turut mengayakan persalinan sedondon biru namun menutup wajah dengan bunga tangan yang dipegangnya sekaligus mencetuskan tanda tanya netizen.

Bagaimanapun segalanya terjawab apabila Sharnaaz menafikan dakwaan dia sudah mengikat talit pertunangan dengan Amelia Christie. Memetik Kosmo, Sharnaaz berkata apa yang dikongsikannya dalam Instagram hanyalah gimik semata-mata.

Dalam pada itu, Sharnaaz berkata dia ada sebab tersendiri mengapa foto itu dipadam selepas beberapa minit ianya dimuat naik di Instagram.

“Malas nak layan. Saya banyak kerja sebab itu, saya padam gambar. Tunggu ‘posting’ yang dah betul nanti. Lantak merekalah nak tulis apa dah memang kerja mereka. Tunggu muat naik yang sudah disunting nanti,” katanya.

Sementara itu, Sharnaaz turut menegaskan foto dikongsikannya itu tidak langsung menampakkan wajah wanita di atas pelamin namun netizen yang membuat spekulasi sendiri.

“Apa benda? Mana ada Amelianya (dalam gambar dikongsikan). Jangan memandai mat,” katanya.


Farid Kamil Dedah Dah Lebih 10 Kali Cuba Berbaik Dengan Diana

Pelakon Farid Kamil berkata dia tetap dengan pendiriannya untuk menyelamatkan rumah tangga dengan isteri tercinta, Diana Danielle.

Memetik Harian Metro, Farid berkata dia melihat masih ada harapan dan cinta dalam rumah tangga mereka yang sudah dibina 11 tahun.

“Saya sangat positif. Kita sentiasa berfikir begitu kerana kita nampak, masih lagi ada harapan, masih ada tanggungjawab, masih ada masa depan dan masih ada cinta,” katanya.

Dalam pada itu, Farid berkata dia sudah melakukan pelbagai usaha untuk memujuk hati isterinya itu dimana sudah lebih 10 kali percubaan dilakukan.

“Dari awal sampai sekarang, apa yang saya cuba buat adalah mempertahankan keluarga saya dan mempertahankan perkahwinan kami.

“Banyak dah usaha dan saya rasa, dah lebih 10 kali percubaan saya buat untuk berbaik semula. Tapi, kata orang, sentiasa ada halangan yang tak sepatutnya. Belum sampai waktunya dan waktu itu akan tiba. Insya-Allah,“ katanya.

Difahamkan, semalam selain prosiding laporan Jawatankuasa Pendamai (JKP) dalam kes perceraian mereka, turut berlaku prosiding sebutan pertama bagi kes nusyuz yang difailkan oleh pihak Farid pada 6 April lalu.

Tuntutan nusyuz dibuat berikutan Farid tidak dibenarkan pulang ke rumah dan menjalankan tanggungjawabnya sebagai suami.


Aliff Syukri Pernah Terfikir Nak Bercerai Sebab Isteri Tak Faham Dirinya

Usahawan kontroversi Datuk Seri Aliff Syukri berkata dia pernah terfikir untuk berpisah dengan isterinya, Datin Seri Nur Shahida sebelum ini.

Memetik mStar Online, Aliff berkata banyak faktor yang mendorong hubungan mereka menjadi dingin, namun bersyukur rumah tangga mereka masih dapat diselamatkan.

BACA: “Hidup Ni Perlu Lawak, Bukannya Ada Adegan Ramas-Meramas Pun” – Aliff Syukri

Menurut Aliff lagi, dia merasakan isterinya tidak memahami dirinya yang suka dibelai, dipuji dan dimanja. Kata Aliff lagi, isterinya kini melayannya dengan lembut sejak beberapa tahun ini.

“Dalam melayari perkahwinan sepanjang 16 tahun ni, mungkin 10 tahun itu bergaduh dan enam tahun tu berbaik jadi waktu tu baru dapat rasai nikmat berkahwin… sebab isteri saya ni kurang faham saya, sebab itulah terhasilnya lagu cuba mengerti perasaan ku.

“Isteri tak faham saya sebab karakter dia lebih kepada lelaki, saya pula kepada wanita yang suka dibelai, dipuji dan manja, dalam masa 16 tahun tempoh perkahwinan ni mungkin beberapa tahun kebelakangan ini baru isteri layan saya dengan lembut.

Dalam pada itu, Aliff berkata dia pernah mahu mengambil keputusan untuk berpisah kerana ketika itu masing-masing lebih fokus kepada kehidupan sendiri dan perniagaan.

“Waktu bergaduh tu secara jujurnya saya pernah nak ambil keputusan untuk bercerai dan isteri pun rasa perkara yang sama sebab waktu tu juga saya lebih fokus kepada kehidupan sendiri, perniagaan malah kurang berkawan dengan orang,” katanya.

Datuk Seri Aliff Syukri mendirikan rumah tangga dengan Datin Seri Nur Shahida pada Ogos 2007. Pasangan ini dikurniakan enam orang cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi, Raudah Arshiyah dan Luqman Al-Hakim.


“Minum Susu Pun Salah, Lainlah Minum Arak” – Baby Shima

Baru-baru ini perkongsian penyanyi dangdut sensasi, Baby Shima menjadi perhatian apabila memuat naik video memaparkan dirinya minum botol susu sehingga menerima kecaman.

Menerusi perkongsian di Insta Story, Shima turut tidak faham mengapa videonya minum susu menjadi isu di kalangan netizen. Menurut Shima lagi, minuman yang diminumnya itu adalah susu dan bukannya alkohol.

BACA: Terima Mesej Ajak ‘Main’, Baby Shima Dedah Wajah Lelaki Miang

Dalam pada itu, Shima turut mengajak siapa yang mahu merasai meinuman dengan menggunakan botol susu boleh membuat pesanan.

“Taulah ramai yang tak pernah rasa…taunya asyik mengata je, mau tapi malu kan…

“Entah-entah korang pun nak try kan? Meh order dengan Shima. Dont worry sesama kita je tau, Shima tak cerita orang lain,” tulisnya.


Diana Danielle Nafi Terima 8 Cincin Daripada Farid Kamil

Pelakon Diana Danielle menafikan dakwaan yang dibuat suaminya, Farid Kamil bahawa dia menerima lapan bentuk cincin.

Menerusi satu perkongsian di Insta Story, Diana berkata Farid memberikan cincin berkenaan kepada anak lelaki mereka, Muhammad untuk diserahkan kepadanya.

BACA: Farid Kamil Nak Bawa Isteri & Anak-Anak Rai Aidiladha Di Kedah

Menurut Diana lagi, dia tidak selesa mengenai perkara itu namun mengambil keputusan untuk tidak memberikan sebarang reaksi mengenai pemberian berkenaan.

“Sebenarnya saya tidak menerima lapan bentuk cincin itu. Farid memberi kepada anak lelaki kami, Muhammad dan meminta menyerahkan kepada saya. Saya tidak selesa mengenai perkara tersebut dan memilih untuk tidak memberi sebarang reaksi,” tulisnya.

Dalam pada itu, Diana berkata dia tidak pernah mengucapkan terima kasih di atas pemberian perbekaan malah sudah menolak melalui peguamnya. Malah, Diana turut meminta suaminya itu tidak memberikan sebarang hadiah melalui anak-anak lagi.

“Saya juga tidak pernah mengucapkan terima kasih kerana menolak cincin tersebut melalui peguam saya. Namun dia menggunakan anak lelaki untuk menyerahkan kepada saya. Sekarang dah terbuka mengenainya, tolong jangan berikan sebarang hadiah melalui anak-anak lagi,” tulisnya.

Hari ini, Farid yang ditemui di Mahkamah Rendah Syariah Petaling, Subang Bestari memberitahu isterinya sudah menerima barangan kemas yang diberikan melalui dua anak mereka iaitu Muhammad dan Aurora.


Syafiq Kyle Tunjuk Jari Tengah Masa Workout Buat Peminat Terkejut

Baru-baru ini hangat diperkatakan apabila pelakon Syafiq Kyle dilihat tiba-tiba menunjukkan jari tengah ketika sedang bersenam di sebuah gim.

Difahamkan, video tersebut dimuat naik di TikTok oleh seorang pengguna bernama Captain Joe memaparkan aktor itu memakai seluar pendek tanpa baju.

BACA: “Kalau Ada Ujian Bertunang Sekalipun Tak Akan Saya Nak Kongsikan” – Syafiq Kyle

Kelihatan Syafiq mengangat weight plate sambil diperhatikan jurulatih dan selesai cabaran pelakon itu memberikan jari tengah.

Seperti sudah dijangka, tindakan Syafiq itu menundang kritikan netizen yang mempersoalkan tujuan pelakon itu menunjukkan tanda isyarat tersebut.


“Saya Takut Beranak Tapi Buat Sedap…” – Rebecca Nur Islam

Baru-baru ini, pelakon Datin Rebecca Nur Al-Islam tampil berkongsi pengalamannya melahirkan enam orang cahaya mata dalam satu sesi ‘podcast’ bersama Datuk Rosyam Nor dan Datin Adzliana Dato’ Sri Dr Hasan.

Menurut Rebecca, dia mengakui takut untuk melahirkan anak dan memilih kaedah pembedahan untuk keenam-enam anak yang dikandung.

BACA: Rebecca Sebak Kongsi Detik Cemas, Suami Sesak Nafas Tapi Semua Hospital Penuh

Berkongsi lanjut, Rebecca berkata dia mempunyai perasaan takut setelah menonton video bersalin secara normal di  YouTube.

“Saya takut beranak sebenarnya. Jadi, sewaktu hamilkan anak pertama selepas dua tahun berkahwin, saya ada masalah dan menangis di saat-saat mahu melahirkan, menangis pada mak saya.

“Saya takut ni, tak dapat nak bayangkan macam mana terbuka itu ini. Saya membayangkan. Jadi, saya pergi jumpa doktor dan tanya doktor.

“Doktor, saya takut sangat nak beranak sebab saya tengok YouTube. Jadi, saya buat permintaan untuk melahirkan secara pembedahan,” katanya.

Katnaya lagi, doktor sudah memberi saranan untuk bersalin secara normal, namun perasaan takut membuatkan dia tekad untuk pilih kaedah pembedahan untuk melahirkan keenam-enam anaknya.

“Saya dah rasa macam (pengalaman lahirkan anak pertama) penjagaan kaedah pembedahan itu saya rasa saya boleh daripada normal.

“Jadi, saya cakap dengan doktor, saya minta izin untuk beranak secara pembedahan sebab saya rasa tak nak rasa sakit kan…rupanya, rasa sakit selepas bersalin,” katanya.

Dalam pada itu, Rebecca turut tegas dengan pendirian berpantang selama 100 hari dan melarang suami untuk ‘bersentuhan’.

“Selisih malaikat 44 (suami isteri bersama selepas seminggu berpantang). Bentanlah bini tu, tak sihat. Saya berpantang 100 hari, ‘no touch me’ dan saya berpantang di bilik lain.

“Sebab tu body saya masih maintain. Saya kena puji diri saya sendiri. Saya maintain berat saya seperti zaman anak dara sebenarnya sebab saya amat menjaga diri sewaktu berpantang,”katanya.

Untuk rekod, Rebecca berkahwin dengan Datuk Nur Azam Sulaiman pada 2011 dan dikurniakan lima anak iaitu Nor Anggun Raverra, 11, Nor Anggerik Renesmee, 10, Nor Aliff Al- Raffael, 7, Nor Ahmed Al- Reaggan, 5, dan Nor Aurora Riana, 4 dan Nor Ammar Al-Rizky lahir pada 12 Mei lalu.


Farid Kamil Nak Bawa Isteri & Anak-Anak Rai Aidiladha Di Kedah

Pelakon Farid Kamil tetap positif untuk membawa isterinya, Diana Danielle serta anak-anak mereka pulang ke kampungnya di Kedah untuk menyambut Hari Raya Haji pada Jun ini.

Memetik Harian Metro, Farid berkata dia akan berusaha mencari jalan apatah lagi dia sangat berharap dapat kumpul bersama keluarga di kampung.

“Saya berharap sangat ingin membawa isteri dan anak-anak pulang ke kampung untuk kami meraikan Aidiladha kali ini bersama-sama sebagai satu keluarga.

“Memang saya ada merancang untuk beraya di kampung seperti biasa, jadi untuk itu saya akan berusaha mencari jalan membawa mereka balik merayakan Aidiladha nanti,” katanya.

Hari ini, Farid hadir di Mahkamah Tinggi Syariah Shah Alam  bagi sebutan semula inter-parte (kedua-dua pihak) dengan isteri, Diana Danielle berhubung hadanah interim dua anak mereka iaitu Muhammad dan Nur Aurora.

Sebelum ini, Farid berpeluang meraikan Hari Raya bersama anak sulung, Muhammad selama seminggu di Kedah.


Sedondon Biru Atas Pelamin, Sharnaaz Ahmad Dah Bertunang?

Tiada angin tiada ribut, perkongsian pelakon Sharnaaz Ahmad menjadi perhatian ramai apabila memuat naik gambar lengkap berbaju Melayu biru bersama anak lelakinya Jebat Jayden.

Turut kelihatan di atas pelamin seorang wanita yang turut mengayakan persalinan sedondon biru namun menutup wajah dengan bunga tangan yang dipegangnya.

Menerusi perkongsian itu, Sharnaaz turut mengatakan dirinya bukan lagi seorang duda. Sharnaaz turut meletakkan tanda pagar pada perkongsian itu #MamuKenaGari #SxAeday dan #DalamHatiAdaTaman.

Bagaimnapaun, difahamkan perkongsian itu telah pun dipadam oleh aktor itu selepas beberapa minit ianya dimuat naik.

Sebelum ini, hangat diperkatakan mengenai Sharnaaz yang dikatakan menjalin hubungan cinta dengan pelakon Amelia Christie dan mengakui sedang berkenalan rapat.


Status Noor Nabila Cetus Tanda Tanya

Sejak Februari lalu, rumah tangga Noor Nabila dan suaminya, Engku Emran hangat diperkatakan apabila didakwa menanti belah.

Terbaru, perkongsian kakak kepada Neelofa itu menjadi perhatian ramai apabila memuat naik quotes kehidupan yang menceritakan tentang ‘kehilangan’.

“Life changes. You lose love. You lose friends. You lose pieces of yourself that you never imagined would be gone.

“And then, without you even realizing it, these pieces come back. New love enters. Better friends come along. And a stronger, wiser you is staring back in the mirror,” tulisnya.

Menerusi perkongsian itu, Nabila turut mengakui setiap perjalanan liku-liku dalam hidup adalah sukar namun menguatkan diri.

Terdahulu, sumber rapat pasangan itu berkata mereka sudah tidak tinggal sebumbung dan dikatakan dalam proses bercerai. Bagaimanapun, setakat ini masih tiada kenyataan daripada kedua-dua pihak mengenai dakwaan tersebut.


Beza 5 Tahun Dengan Anak Sulung, Radhi OAG Rancang Kahwin Lepas Kekasih Habis Belajar

Umum mengetahui, sebelum ini penyanyi yang juga vokalis kumpulan OAG, Radhi mengakui sedang menjalinkan hubungan cinta dengan seorang wanita berusia 22 tahun.

Memetik Harian Metro, Radhi berkata dia merancang untuk berkahwin dengan kekasihnya selepas gadis itu tamat belajar di sebuah Institusi Pengajian Tinggi Awam (IPTA).

Sudah lebih dua tahun menjalin hubungan, Radhi berkata hubungannya dengan kekasih baik-baik sahaja. Ujarnya, dia juga mahu perbaiki dirinya ke arah lebih baik.

“Saya tidak boleh bercinta seperti zaman muda dulu kerana kali ini, saya mahu bercinta kerana Allah SWT. Ada juga yang bertanya kenapa saya memilih gadis muda sebagai calon isteri, bagi saya ia soal jodoh.

“Apapun, saya mahu kekasih tamat belajar dulu dan pada masa sama, saya juga mahu memperbaiki diri ke arah yang lebih baik dan stabil dari segi kewangan untuk kembali berumah tangga,” katanya.

Dalam pada itu, Radhi berkata dia mahukan perkahwinan kali ketiga itu nanti akan berkekalan serta tidak mahu mengulangi kesilapan sama.

“Saya sudah dua kali gagal dalam perkahwinan dan tidak mahu mengulangi kesilapan yang sama lagi. Terus terang, saya berasa bersalah dengan dua bekas isteri dan anak-anak kerana keruntuhan rumah tangga yang lalu,” katanya.

Sementara itu, meskipun dua kali berdepan kegagalan dalam rumah tangga, Radhi berkata hubungannya dengan tiga anak juga baik meskipun selepas perceraian.

“Anak dari perkahwinan pertama sudah berusia 18 tahun. Manakala, dua lagi anak dari perkahwinan kedua, Nur Aishah, 8; dan Muhammad, 7. Aishah dijaga neneknya dan Muhammad kini dalam penjagaan saya.

“Muhammad sangat rapat dengan saya, kalau makan atau minum, dia akan tinggalkan separuh untuk saya,” katanya.


Jalani Kursus Kahwin Usia 35 Tahun, Watie Akur Jadi Peserta Tertua

Umum mengetahui, pelawak Shuib Sepahtu dan tunangnya, Watie Hanifiah bakal mendirikan rumah tangga tidak lama lagi pada 23 Jun depan.

Baru-baru ini, Watie dilihat ada memuat naik perkongsian mengikuti kursus kahwin sebagai persiapan menuju hari bahagianya tidak lama lagi.

BACA: “You Tak Malu Kan Terbawa I Masuk Televisyen?” – Watie

Menerusi perkongsian itu, Watie turut berkata dia merupakan peserta tertua berbanding dengan peserta lain yang mengikuti kursus berkenaan.

Bagaimanapun, Watie berkata dia percaya bahawa Allah sudah aturkan yang terbaik dalam kehidupannya meskipun lambat.

“Peserta Tertua. Takpelah kata orang, yang lambat tu selalunya sebab Allah nak bagi yang terbaik dan yang paling tepat. Mungkin sebab selalu dengar kata orang, akhirnya dapat..Eh!” tulisnya.

Perkongsian Watie itu mendapat pelbagai reaksi daripada netizen mendoakan agar urusan Watie dan Shuib dalam menuju hari bahagia mereka dipermudahkan.

Terdahulu, Shuib dan Watie mengikat tali pertunangan pada 6 Mei lalu di kediaman wanita itu di Shah Alam.


Netizen Terkejut Anak Azhar Sulaiman Mandi Sungai Pakai Bikini

Sebut sahaja nama Kasih Iris Leona, pasti ramai tahu anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Nampaknya baru-baru ini Leona sekali lagi membuatkan netizen tergamam apabila tular video memaparkan gadis berusia 21 tahun itu bermandi manda bersama rakan-rakannya.

BACA: Leona Tak Terkesan Dikecam, Malas Layan & Tak Baca Komen

Menerusi video dikongsikan di TikTok itu, kelihatan Leona hanya memakai pakaian renang wanita atau bikini berwarna putih ketika bermandi-manda.

Diruangan komen, rata-rata netizen seolah terkejut apabila Leona dilihat hanya memakai bikini sahaja.

Malah, ada yang mengakui cabaran untuk menjaga anak perempuan lebih-lebih lagi pada zaman sekarang serta mendoakan yang baik-baik saja buat Leona.


Anak Bongsu Shuk Meraung Enggan Berpisah Buat Netizen Sebak

Baru-baru ini, pelawak Shuk Sahar ada berkongsikan video meluangkan masa bersama kedua-dua anaknya menjadi perhatian ramai.

Namun, apa yang membuatkan netizen sebak apabila anak bongsunya, Aimi meronta menangis kerana tidak mahu berpisah dengan bapanya itu.

Lebih sebak apabila Aimi meluahkan hasrat mahu bermanja dengan bapanya itu bagi melepaskan rindu.

“Tapi adik nak tidur dengan ayah… adik nak ayah. Tapi adik nak minta angkat dengan ayah,” kata anaknya.

Menerusi video itu, Shuk turut membawa anak-anaknya berjalan di sekitar Sabah untuk memujuk mereka sebelum berpisah.

Bagaimanapun, anaknya tetap menangis di dalam kereta apabila sedar bapanya itu akan meninggalkannya untuk pulang ke Semenanjung.

Perkongsian Shuk itu mendapat pelbagai reaksi daripada netizen yang sebak melihat kanak-kanak itu terpaksa berpisah dengan bapa mereka kerana pasangan itu tidak lagi bergelar suami isteri.

Terdahulu, Shuk disahkan bercerai talak satu dengan Rossa Sera, di Mahkamah Rendah Syariah Kuala Lumpur pada 22 Mac lalu. Difahamkan, anak-anaknya kini tinggal bersama bekas isterinya itu di Sabah.


Bawa Diri Ke Luar Negara, Nelydia Senrose Beri Bayangan Sedang Patah Hati?

Baru-baru ini, perkongsian pelakon Nelydia Senrose menjadi perhatian seolah memberi gambaran hatinya sedang hancur.

Menerusi perkongsian di Insta Story, Nelydia dilihat ada berkongsikan dia dalam perjalanan ke sebuah destinasi bagi memulihkan hatinya.

“Membaiki kepingan hati yang hancur. Im not okay but it’s okay,” tulisnya.

Difahamkan, Nelydia ditemani adik lelakinya serta memaparkan dirinya berada di dalam pesawat sambil menikmati hidangan.

Untuk rekod, Nelydia mendirikan rumah tangga bersama seorang ahli perniagaan, Mohd Hafez Halimi pada April 2019 dan belum dikurniakan lagi cahaya mata.


Muda 4 Hari, Syada Amzah Tak Nak Panggil Ubai ‘Abang’

Sabtu lalu, penyanyi Shila Amzah mengejutkan ramai apabila selamat mengikat tali pertunangan dengan kekasihnya, pempengaruh media sosial, Ubai.

Menerusi perkongsian di media sosial, Shila meluahkan rasa syukur serta terima kasih buat mereka yang bertungkus lumus menyempurnakan majlis berkenaan.

Sementara itu, perkongsian adik kepada penyanyi itu iaitu Syada Amzah menjadi perhatian apabila memuat naik status mengenai pertunangan kakaknya itu.

Syada berseloroh mengatakan dia enggan memanggil Ubai dengan panggilan ‘Abang’ memandangkan umur mereka yang sebaya.

Lebih menghiburkan, Shila turut memuat naik semula Insta Story adiknya itu serta membalas meminta Syada memanggil Ubai dengan panggilan Abang memandangkan tunangnya tua empat hari daripada Syada.

Beberapa sebelum majlis pertunangan itu, Shila dilihat ada memuat naik status mengejutkan seolah memberi bayangan hubungan cintanya sudah berakhir.


Empat Hari Ditayangkan, Polis Evo 3 Kutip RM16 Juta

Nampaknya filem Polis Evo 3 terus cemerlang apabila berjaya memperoleh kutipan RM16 juta selepas empat hari ditayangkan di pawagam.

Meskipun perlu bersaing hebat dengan filem Hollywood, Fast X, namun Polis Evo 3 tetap mendapat tempat dikalangan peminat filem tempatan.

Memetik mStar Online, Penerbit Eksekutif Polis Evo 3 merangkap Naib Presiden, Ketua Astro Shaw dan Perniagaan Melayu Nusantara, Raja Jastina Raja Arshad meluahkan rasa syukur di atas sambutan diberikan.

Dalam pada itu, pihaknya turut berharap di musim cuti sekolah ini lebih ramai peminat akan membeli tiket dan merebut peluang untuk menonton Polis Evo 3.

“Memandangkan cuti sekolah telah tiba, kami mengharapkan lebih ramai penonton dapat datang menyaksikan filem aksi komedi ini bersama seisi keluarga kerana filem ini memang sesuai untuk hiburan sekeluarga.

“Kami memulakan sesi jelajah di Pantai Timur dan disambut meriah peminat. Ada yang sanggup datang dari jauh untuk menyaksikan filem ini,” katanya.

Polis Evo 3 menampilkan barisan pelakon seperti Zizan Razak, Shaheizy Sam, Sharnaaz Ahmad, Nora Danish, Syafiq Kyle, Farali Khan, Douglas Lim, Fauzi Nawawi, Fezrul Khan, Eyka Farhana dan ramai lagi.

Ia mengisahkan Inspektor Khai dan Inspektor Sani kembali dengan misi terbaharu dan kali ini pasukan mereka disertai Inspektor Dani, Inspektor Julie dan Inspektor Dell yang mempunyai kepakaran berbeza. Keadaan bertambah rumit apabila sasaran seterusnya adalah Inspektor Khai.

Persahabatan Inspektor Khai dan Inspektor Sani diuji apabila menyedari suspek yang diburu mempunyai kaitan dengan kisah silam Inspektor Khai.


Puteri Sarah Seronok Bawa Watak Penyondol

Diberi peluang membawakan watak sebagai seorang ‘penyondol’ menerusi drama lakonan terbaharunya berjudul Hijrah Jannah, Puteri Sarah mengakui seronok.

Memetik Oh Bulan, Puteri Sarah berkata sebaik saja ditawarkan watak berkenaan dia tidak berfikir panjang untuk menerimanya.

Menurut Sarah lagi, dia mahu mencuba pelbagai watak dalam masa sama mencabar kredibilitinya sebagai seorang aktres.

“Saya mengambil watak ini bukan untuk merasai bagaimana perasaan seorang penyondol mahupun membalas dendam pada sesiapa, tetapi saya ambil kerana watak bernama Munirah itu seorang yang antigonis dan mencabar kredibiliti saya sebagai seorang pelakon.

“Saya ingin mencuba watak yang lain daripada kebiasaan. Malah sewaktu ditawarkan watak ini, saya tak fikir panjang, terus terima. Lets go. Saya rasa sangat menarik bawa watak ini, macam on fire,” katanya.

Dalam pada itu, Sarah berkata dia bersedia untuk dikecam membawakan watak tersebut yang seakan ada kaitan dengan kisah peribadinya yang sehingga kini menjadi bualan ramai.

“Saya tidak melibatkan masalah peribadi dengan kerja. Kalau ada masalah peribadi saya akan letak tepi. Bila saya on set, roh watak dan bekerja terus masuk.

“Saya percaya penonton pasti akan kaitkan dengan kisah rumah tangga saya dan jadikan isu, tapi pada saya kenapa tidak mencuba sesuatu watak yang baru macam ini. Saya tidak tahu kenapa, tapi rasa seronok sangat bawa watak ini (penyondol).

“Saya juga tidak menyokong sesiapa, saya hanya ingin memberikan pengajaran kepada netizen di luar sana untuk menonton dan memahami situasi sebenar jika berdepan situasi sebenar,” katanya.


“Hidup Ni Perlu Lawak, Bukannya Ada Adegan Ramas-Meramas Pun” – Aliff Syukri

Baru-baru ini, penyanyi dan usahawan Ifa Raziah ada memuat naik video bersama usahawan kosmetik sensasi, Datuk Seri Aliff Syukri sedang bergelek sakan sambil menggoyangkan pinggul.

Memetik Xtra, Aliff memohon maaf jika ada yang kurang senang dengan video tarian gelek punggung bersama Ifa Raziah.

BACA: Video Senaman Punggung Ifa Raziah & Aliff Syukri Dikecam Netizen

Menurut Aliff, ujarnya tarian tersebut hanya sekadar gurauan sahaja dan ianya dirakam untuk dimuat naik di aplikasi TikTok.

“Saya minta maaf lah kalau tarian tu menyebabkan anda marah.  Hidup ni dik perlu lawak, perlu manja hanya bergurau. Bukannya ada adegan ramas-meramas punggung pun, atau pegang-memegang betul tak?,” katanya.

Dalam pada itu, Aliff berkata tarian tersebut bergantung pada tafsiran mereka yang menonton, jika fikir negatif perkara tersebut akan jadi negatif.

“Saya minta anda fikir positif je lah… Lagipun video tu kami buat TikTok sebenarnya. Jadi nak cakap macam mana pun saya tak tahu. Sama juga macam kita menari lagu Flower dari Jisoo Blackpink, kalau anda fikir negatif maka negatif lah jadinya begitulah sebaliknya,” jelasnya.


Qistina Raisah Mahu Puteri Balqis Cerita Perkara Sebenar

Pelakon remaja, Qistina Raisah mengakui malu apabila disindir secara terbuka oleh aktres, Puteri Balqis baru-baru ini menerusi perkongsian di Insta Story.

Memetik mStar Online, Qistina berkata dia terkejut apabila timbul dakwaan kononnya wujud perselisihan faham dengan Puteri Balqis.

BACA: “Tayang J*bo Hari-Hari Tapi Berlakon Satu Award Pun Tak Ada” – Puteri Balqis

Menurut Qistina, dia tidak pernah ada sebarang masalah dengan Balqis serta berharap aktres itu menceritakan perkara sebenar dan membuat permohonan maaf secara terbuka.

“Saya sangat terkejut (kenyataan Puteri Balqis) sebab sebelum ini saya tak pernah langsung ada masalah dengan dia. Saya mahu Balqis cakap ini semua salah faham dan jelaskan secara terbuka kerana ia memalukan sehingga ramai orang memfitnah saya.

“Kalau boleh saya tak mahu isu ini berpanjangan sebab selepas ini kami mungkin akan berjumpa…tapi kalau tak mahu tak apa,” katanya.

Dalam pada itu, Qistina mengakui tidak pernah menang mana-mana anugerah dan jika benar ianya ditujukan kepadanya, dia tidak sangka Balqis sanggup mengeluarkan kata-kata hinaan sebegitu.

“Jika benar apa yang diperkatakan itu adalah saya…tidak sangka begitu sekali dia merendahkan dan menghina saya. Saya memang tidak pernah menang anugerah, tapi sebagai orang yang turut sama dalam industri saya (Puteri Balqis), harap dia faham keadaan saya,”ujarnya

Sementara itu, Qistina menjelaskan berlaku perletingkahan antara dia dengan salah seorang sahabatnya namun ada pengukutnya yang salah faham bahawa mesej ditulisnya itu ditujukan kepada Balqis.

“Benar saya ada gaduh dengan seorang rakan. tapi individu tersebut bukanlah Puteri Balqis. Siapa tahu, tahulah! Tapi kami sudah bermaafan, dah selesai. Tapi pelik pula tiba-tiba Puteri Balqis ingat saya tujukan kepadanya,” katanya.

Sebelum ini, Puteri Balqis meluahkan meluahkan rasa bengang terhadap seorang pelakon namun tidak didedahkan namanya. Balqis berkata pelakon tersebut didakwa mempunyai sikap suka memerli individu lain tanpa sebab termasuk dirinya.

Malah, Balqis turut menyindir pelakon tersebut yang sering membuat konten menunjukkan bahagian tubuhnya namun tidak pernah memenangi sebarang anugerah.


Tak Lagi Berhijab, Nadia Annuar Minta Jangan Salahkan Ibu

Jumaat lalu, perkongsian pengacara televisyen, Nadia Annuar mengejutkan ramai apabila tampil tidak lagi berhijab selepas memuat naik satu perkongsian sempena hari jadinya.

Sementara itu, menerusi perkongsian di Insta Story, Nadia berkata dia tidak kisah jika dirinya dikecam dan reda kerana itu adalah khilafnya sendiri.

“Takpelah, kecamlah sepuas hati. Kalau rasa dah jatuh terduduk tak cukup. Pijaklah sampai puas. Kalau belum puas jugak, pijak sampai mati. Saya reda sebab semua ini kekhilafan saya sendiri,” tulisnya.

Nadia turut memohon maaf jika khilafnya itu membuat ada pihak yang benci pada dirinya serta mengatakan banyak perkara yang dilalui olehnya namun tidak dapat kongsikan kepada umum.

Dalam pada itu, menerusi perkongsian lain, Nadia turut meminta orang ramai tidak mengaitkan keputusannya itu dengan ibunya, usahawan popular, Zaiton Hassan atau lebih dikenali sebagai Kak Ton.

Kata Nadia lagi, ibunya seorang wanita yang hebat dan telah membesarkan dirinya dengan didikan yang baik serta memberikan nasihat.

“Satu lagi saya minta sangat, tolong jangan kaitkan dengan ibu saya atau ahli keluarga saya yang lain. Ia bukanlah salah mereka tetapi keputusan saya sendiri.

“Ibu saya adalah seorang insan hebat. Dia sudah membesarkan saya dengan baik dan sudah memberi nasihat, malah adik saya juga,” tulisnya.


“Kalau Dapat Orang Yang Betul, Ameera Boleh Jadi Isteri Yang Baik” – Neelofa

Baru-baru ini timbul khabar angin mendakwa personaliti media sosial, Ameera Khan mempunyai hubungan istimewa dengan pelakon Indonesia, Jefri Nichol.

Memetik Astro Gempak, selebriti popular Neelofa berkata dia tidak tahu menahu tentang khabar angin tersebut namun Ameera ada berkata menerima banyak komen daripada netizen Indonesia.

“Tak aware (mengenai spekulasi hubungan Ameera dan Jefri). Tapi saya tahu banyak warga Indonesia meninggalkan komen di Instagram Ameera. Itu pun Ameera sendiri yang kongsi dengan saya. Cuma identiti individu yang dimaksudkan saya tidak pasti,” katanya.

Sementara itu, Neelofa berkata mereka sekeluarga terbuka jika adiknya itu bertemu jodoh dengan lelaki bukan berasal dari Malaysia yang penting boleh membimbing Ameera.

“Saya mana-mana pun ok. Asalkan sesuai dan baik… serta boleh membimbing dia. Saya ada cakap dengan suami, Ameera ni budak baik. Kalau dapat orang yang betul, yang boleh bantu dan guide dia, dia memang boleh menjadi seorang isteri yang baik,” katanya.

Dalam pada itu, Neelofa berkata adiknya itu boleh menerima nasihat terutama daripada dirinya serta seorang lagi adik-beradik mereka, Aqief.

“Kalau dalam kalangan adik-beradik, dia akan selalu dengar cakap saya dan Aqief. Saya pun tahu hal tersebut (gambar coli merah) daripada media sosial.

“Kami memang ada family group, cuma jarang berjumpa lebih-lebih lagi sudah tinggal berasingan. Jadi, kami ada plan nak jumpa dia esok (hari ni). Sebab dia pun baru saja pulang dari luar negara,” jelasnya.


“Saya Akan Jadi Gila, Meroyan Jika Suami Kena Sondol” – Ernie Zakri

Penyanyi Ernie Zakri berkata jika suaminya, Syamel ada hubungan dengan penyondol atau rumah tangganya diganggu orang ketiga, mungkin dirinya akan hilang kewarasan.

Memetik Kosmo, Ernie berkata dirinya bukan wanita yang kuat untuk menghadapi dugaan tersebut. Ujarnya, dia mengakui takut apabila membaca kisah dilalui beberapa rakan artis.

BACA: Peminat Nak Ernie Zakri Kurus, Dapat Bentuk Badan Sebelum Kahwin

“Saya bukan wanita yang kuat untuk hadapinya. Siapa yang mahu suami disondol. Ada satu saat, saya takut nak baca kisah-kisah sebegitu terutama yang terjadi dalam kalangan rakan-rakan artis.

“Saya tidak mahu berada di posisi mereka. Sekiranya berlaku, saya boleh jadi gila dan meroyan, bahkan mungkin boleh buat sidang media untuk kongsi tentangnya (penyondol),” katanya.

Dalam pada itu, Ernie mengagumi dengan kekuatan wanita yang berdepan ujian dimana rumah tangga mereka diganggu dan diuji.

“Saya tidak dapat membayangkan keadaan dirinya jika berhadapan dengan masalah ‘penyondol’ tetapi kagum dengan kekuatan golongan wanita yang diuji dengan gangguan orang ketiga. Tabik dengan kekuatan mereka,” katanya.

Sementara itu, Ernie berkata dia dan Syamel saling menasihati antara satu sama lain mengenai status mereka yang kini bergelar suami dan isteri orang.

“Saling mengingati itu perlu dan harus sentiasa sedar diri tentang status suami orang dan telah berkahwin,” katanya.


“Tak Sangka Sampai Sekarang Saya Belum Kahwin Lagi, Umur Nak Cecah 40” – Zarina

Usia hampir mencecah 40 tahun, pelakon Zarina Zainoordin berkata dalam keluarganya hanya dia sahaja yang belum berkahwin.

Memetik Harian Metro, Zarina berkata bekas kekasihnya semua sudah berkahwin dan mempunyai anak, tetapi dia masih belum mendirikan rumah tangga lagi.

“Tak sangka sampai sekarang saya belum kahwin lagi. Umur dah nak cecah 40. Bercinta dari zaman sekolah tapi tak kahwin lagi.

“Dulu saya fikir lepas sekolah dah nak kahwin. Orang yang pernah berkawan dengan saya (bekas kekasih) semuanya dah kahwin dan ada anak. Saya sahaja belum,” katanya.

Menurut Zarina lagi, dia juga tidak terlepas dengan pertanyaan soal jodoh kerana baginya itu perkara biasa yang akan ditanya.

“Adik bongsu dah ada tiga anak. Anak-anak buah pun ada yang dah bertunang. Namun saya bersyukur keluarga dan kawan-kawan okey.

“Saya elakkan orang yang suka kepoh hal orang. Tapi kalau orang tanya, saya jawab macam biasa. Kalau rasa sakit telan sahaja.  Normallah orang nak tanya. Kalau yang perli-perli suka hati merekalah. Benda itu bukan kerja kita,” katanya.

Dalam pada itu, Zarina mengakui sudah mempunyai kekasih yang dikenalinya sejak 10 tahun lalu yang merupakan ahli perniagaan.

“Saya nak kahwin, nak sangat. Cuma untuk kahwin belum tahu waktunya kerana kami masing-masing jenis cari duit. Dia berusia 52 tahun dan berstatus dua anak.

“Tunggulah dia fokus pada anak-anak sampai besar sikit. Dia seorang ahli perniagaan dan kami kenal menerusi kawan-kawan. Dialah teman lelaki yang paling lama saya berkawan. Tak sangka juga saya paling lama kawan dengan dia,” katanya.

Sementara itu, Zarina berkata hubungannya dengan bekas kekasih sebelum ini putus kerana tiada persefahaman dan mengakui dirinya seorang yang garang.

“Saya seorang wanita bekerjaya yang terlampau garang, tegas dan apa pun tak boleh. Lelaki pun tak tahan dengan sikap saya. Sekarang saya dah rendahkan ego, tidak panas baran lagi. Saya mengaku dulu memang jenis panas baran sedikit.

“Rasanya saya lebih kena dengan pasangan yang lebih tua kerana dulu kekasih saya muda. Kekasih sekarang pandai ambil hati,” katanya.


“Sampai Sekarang Saya Masih Bankrap Dengan Jumlah Yang Sama” – Fizo Omar

Pelakon dan usahawan, Fizo Omar berkongsikan isunya diisytiharkan muflis masih belum selesai meskipun sudah 9 tahun berlalu.

Memetik Xtra, Fizo berkata sehingga hari ini dia masih lagi bankrap dengan jumlah yang sama iaitu sebanyak RM8 juta.

“Saya masih lagi bankrap dengan jumlah yang sama. Dah masuk tahun ke-9 saya diisytiharkan bankrap. Tapi saya sentiasa percaya, apa sahaja semangat yang saya ada sekarang adalah hasil daripada dugaan tersebut

“Sebagai manusia biasa, bila kita ‘tersepit’, kita akan cari jalan bagaimana untuk berjaya,” katanya.

Meskipun berdepan masalah tersebut, Fizo berkata kehidupannya kini bertambah baik serta meluahkan rasa syukur dengan rezeki yang tidak putus diberikan kepadanya.

“Pada saya, status bankrap masih lagi ada, bernilai jutaan ringgit tapi Alhamdulillah, Tuhan datangkan rezeki yang berlainan kepada saya hingga hari ini.

“Kehidupan saya juga bertambah baik, bahagia bersama keluarga dari segi rezeki keluarga, kerjaya, perniagaan, syukur rezeki tidak putus.

“Perkara tersebut buatkan saya keluar daripada zon selesa saya dan berusaha membina perniagaan saya sehingga saya rasa kehidupan kini lebih baik,” katanya.

Untuk rekod, Fizo diisytihar bankrap sejak tahun 2014 akibat ditipu ketika menjadi pengarah di sebuah syarikat.


Syamsul Yusof & Puteri Sarah Dilihat Mesra, Usik Mengusik

Umum mengetahui, rumah tangga Puteri Sarah dan suaminya, pengarah sensasi Syamsul Yusof masih tidak menemukan titik noktah lagi.

Memetik Utusan, Selepas selesai prosiding Jawatankuasa Pendamai (JKP) di Mahkamah Rendah Syariah Wilayah Persekutuan, semalam, pasangan itu dilihat mesra dan saling usik mengusik satu sama lain.

Bagaimanapun, kedua-duanya enggan memberikan maklum balas kepada media mengenai prosiding berlangsung.

“Saya tak nak komen apa-apa. Semuanya pihak peguam akan keluarkan kenyataan. Itu Puteri Sarah, kejar dia,” seloroh Syamsul.

Sementara itu, Puteri Sarah tidak dapat memberikan kenyataan kerana perlu bergegas ke lapangan terbang untuk ke Jakarta.


“Pakai Baju Kurung Pun Kena Kecam, Orang Kata Seksi” – Kak KM

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Memetik mStar Online, Kak KM berkata dia sudah lali dengan kecaman dan kata-kata hinaan dilemparkan netizen terhadapnya di media sosial.

Bagaimanapun, Kak KM berkata apa yang diperkatakan netizen itu tidak menjejaskan kehidupannya, malah perniagaannya semakin mendapat sambutan.

Katanya lagi, apa saja yang dilakukannya pasti akan dikecam namun dia tidak kisah. Ujarnya lagi, dia hanya menjadi menjadi diri sendiri dan tidak hipokrit.

“Saya pakai baju kurung pun orang kecam sebab katanya seksi sebab muka saya ni mengundang kecaman rasanya, bukannya saya suka kena kecam tapi apa yang saya lakukan ada mata-mata memandang.

“Kadang-kadang bila buat perkara positif pun kena kecam siap ajak beramai-ramai untuk kecam saya, tak kisah pun sebenarnya.

“Saya jadi diri sendiri dan tak tidak fake, saya tidak akan berhenti untuk buat perkara ini sebabkan mereka, saya bukan jenis macam itu sebab saya tahu diri ini bagaimana serta tahu batas lagipun itu hanyalah marketing,” katanya.

Sementara itu, Kak KM berkongsikan dia dalam perancangan hasilkan single terbaharu pada penghujung tahun ini berkonsepkan dangdut rock.


“Saya Letak Kepercayaan Kepada Allah Untuk Dapatkan Isteri & Anak-Anak Kembali”

Pelakon Farid Kamil tetap dengan pendirian memastikan hubungan dengan isterinya, Diana Danielle dapat kembali dijernihkan.

Malah, Farid berkata harapannya masih seperti dulu dan rasa sayang pada isterinya semakin bertambah.

Sementara itu, ditanya mengenai rasa sayang suaminya kini bertambah-tambah Diana hanya diam.

Sebaik saja selesai prosiding sulh di Mahkamah Tinggi Syariah Shah Alam, Diana hanya membisikkan atau memanjatkan syukur sambil dilihat tersenyum.

Dalam pada itu, Farid berkata dia tidak sempat untuk berkomunikasi dengan isterinya namun dia meletakkan kepercayaan kepada Allah mengenai soal rumah tangganya.

“Tiada berkomunikasi secara depan-depan. Tapi, mungkin di dalam hati, siapa yang tahu (ketawa).

“Saya letakkan kepercayaan kepada Allah SWT untuk dapatkan isteri dan anak-anak kembali. Seratus peratus saya percaya kepada Allah SWT,” katanya.


Babak Tayang Badan Berketak, Shaheizy Sam Dedah Syatilla Suka & Sokong

Umum mengetahui, semalam merupakan hari pertama tayangan filem Polis Evo 3 yang sudah pun menemui penonton di pawagam. Dengar cerita sambutan filem tersebut luar biasa.

Tidak dinafikan setiap kali menjayakan sestuatu watak, pelakon Shaheizy Sam pasti akan disiplin memiliki tubuh badan sasa demi tuntutan kerja.

Memetik mStar Online, Sam berkata dia seorang pencinta makanan serta mengakui sukar untuk mendapatkan badan sasa, namun dia berbuat demikian untuk kerja.

“Secara jujurnya saya susah nak dapat six pack sebab saya sangat menikmati makanan dan kalau tiada kerja memang saya gemuklah.

“Sewaktu PKP (Perintah Kawalan Pergerakan) masa Februari dulu, saya okey lagi sebab baru lepas habis penggambaran. Tetapi bulan September saya dah berisi sangat. Tetapi, fasal kerjalah saya boleh turunkan berat badan kalau bukan sebab kerja, rasanya tidak,” katanya.

Dalam pada itu, Sam berkata isterinya, yang juga pelakon Syatilla Melvin tidak kisah dengan babak tayang badan dalam filem berkenaan. Malah, Sam berkata isterinya suka akan perubahan tersebut dan sentiasa memberi sokongan kepada dirinya.

“Syatilla okay sahaja, mungkin sebab dia pun jarang dapat lihat saya seperti itu. Jadi, dia beri sokongan dan nampaklah dia suka usaha saya nak capai sesuatu perkara,” katanya.


Curvo Residences @ Setapak KL Antara Perumahan Yang Mempunyai Ciri Strategik & Mesra Gaya Hidup Sihat

Zaman sekarang untuk memiliki rumah mahupun menyewa rumah banyak benda yang kena dititikberatkan. Selain semua kemudahan diambil kira, faktor keselamatan pun merupakan satu faktor yang sangat penting.

Korang yang tinggal di Setapak tu, yang nak keselesaan terjamin di samping mempunyai gaya hidup sihat yang sempurna jangan sesekali lepaskan peluang untuk memiliki condominum Curvo Residences @ Setapak yang kini mengalu-alukan kedatangan korang.

Ruang yang selesa dan segala kemudahan disediakan berdekatan Curvo Residences @ Setapak akan membuatkan korang takkan cari rumah lain. Mana tak nya, semuanya lengkap plus siap boleh beriadah dengan tenang lagi. Takkan tak mahu!

Kalau korang nak tahu, Curvo Residences ialah fasa kediaman terakhir pembangunan bersepadu pertama di Setapak, SkyArena.

SkyArena merentasi 28 ekar hartanah utama dalam bandar. Projek ini juga menggalakkan gaya hidup yang benar-benar sihat, yang terdiri daripada komponen unik yang berbeza – Kediaman, Sukan dan Komersial.

Terdapat lebih daripada 50 kemudahan di pelbagai peringkat dari aras tanah ke aras atas mencakar langit. Contohnya terdapat taman irama alam semula jadi, kolam pusingan infiniti, gimnasium, bilik nyanyian dan pemandangan langit dari kediaman masing- masing serta banyak lagi kemudahan yang korang akan dapat.

Semua kemudahan ini direka untuk menggalakkan kesejahteraan fizikal dan menggalakkan penduduk kekal aktif dalam keselesaan kondominium sendiri.

Nak memiliki rumah yang dikelilingi suasana cantik dan persekitaran yang sempurna umpama dalam sebuah lukisan, korang sebagai bakal pemilik rumah haruslah kaji setiap sudut sebelum membuat keputusan untuk memilikinya.

Dengan Curvo Residences @ Setapak ini korang dah tak perlu nak kaji dan teliti dengan lebih lama semuanya ada. Paling best bab transport memang terbaik. Dekat serba serbi lah orang kata.

– LRT Wangsa Maju
– LRT Sri Rampai
– LRT Setiawangsa
– MRT Setapak (Akan Datang)

– Menara Berkembar Petronas
– Menara Kuala Lumpur
– Merdeka PNB 118
– Tun Razak Exchange (TRX)

Bukan tu saja, bila korang menginap di Curvo Residences @ Setapak korang dah tak perlu fikir dan pening kepala dan mana nak cari sekolah yang dekat dengan anak korang. Yalah nak memudahkan korang untuk ambil juga, tak perlu nak hadap jem berjam-jam. Paling penting hospital pun dekat tau dengan condominium yang bakal jadi rumah mewah korang ni.

-Kolej Universiti TAR
-Sekolah Antarabangsa Sri Utama
-Sekolah Antarabangsa Fairview
-UTM Kuala Lumpur

-Hospital Columbia Asia
-Hospital Besar Kuala Lumpur
-Hospital Pakar KPJ Tawakkal KL
-Hospital Gleneagles Kuala Lumpur
-Institut Jantung Negara (IJN)

Bila dah semua dekat dengan rumah senang lah kerja mak-mak nak urus anak nanti. Tak perlu susah payah pergi jauh jauh hantar anak sekolah. Balik sekolah nak kena kemas rumah pula kan, memang masa tu terhad kalau semua benda ni jauh belaka.

Ha sebut pasal mak-mak ni, ada satu port buat mak-mak happy dan yang pastinya tengok dari rumah pun dah nampak port ni. Korang mesti nak tahu port apa kan? Ni ha port membeli belah buat mak-mak hilang stress. Dekat sangat dengan rumah, tunggu nak pergi dengan tak jer.

-Setapak Central Mall
-Wangsa Walk Mall
-Great Eastern Mall
-Melawati Mall
-M3 Shopping Mall
-AEON Big Wangsa Maju
-AEON Big Danau Kota
-Giant Hypermarket Setapak
-AEON Mall Wangsa Maju

-Kompleks Sukan SkyArena
-Taman Titiwangsa
-Taman Rekreasi Air Panas Setapak
-Taman Batu Metropolitan
-Kelab Golf Diraja Selangor
-Taman KLCC

Jalan raya yang dibarisi dengan pokok yg sangat eksklusif sepanjang 200m

Jadi apa tunggu lagi, kalau korang nak tahu Curvo Residences memenuhi piawaian pematuhan QLASSIC dan mempunyai pensijilan Bangunan Berperakuan Hijau.

Sebanyak 3.5 ekar landskap daripada pembangunan keseluruhan untuk menggalakkan konsep hidup sihat yang akan memenuhi bukan sahaja pembeli rumah kali pertama tetapi juga keluarga berbilang generasi yang ingin tinggal di unit bersebelahan.

Konsep jalan masuk yang dibarisi pokok sepanjang 200m memberikan pengalaman memandu pulang ke kedamaian dengan penuh ketenangan dari bandar yang sibuk.  Jangan tak tahu, Curvo Residences direka dengan unit orientasi utara-selatan yang dilengkapi dengan pencahayaan dan pengudaraan semula jadi.

Cepat dan jangan lepaskan peluang ini untuk memiliki sebidang hartanah berprestij ini. Untuk maklumat lanjut layari Curvo Residences atau terus hubungi nombor (03) 9212-3116. Nak lagi mudah jangan lupa kunjungi SkyWorld Gallery @ Setapak.


Hormat Suami, Bella Dally Tidak Akan Berlakon Dengan Nazim Othman

Pelakon Bella Dally memberitahu dia tidak akan berlakon sama dengan Nazim Othman demi menghormati suaminya, Ariff Izuddin Mohd Radzali.

“Saya seorang yang profesional. Tapi saya memilih untuk menghormati suami. Maka saya tidak akan berlakon sama dengan Nazim,” katanya kepada Astro Gempak.

Sementara itu, Bella berkata kerjaya lakonannya kini agak perlahan sert mengakui lebih berminat untuk menerima watak berkaitan dengan memperkasa wanita.

“Saya masih berlakon walaupun sekarang memang agak perlahan. Jika boleh saya mahu terbabit dengan naskhah yang bersifat memperkasa wanita berbanding menjadi wanita teraniaya,” katanya.

Dalam pada itu, sepanjang tidak berlakon, Bella banyak menghabiskan masa sebagai seorang pereka konten dimana dia berkongsikan mengenai aktiviti dan gaya hidup sihat.

“Jika memenuhi komitmen dengan klien pun, ia mesti masih berkaitan dengan gaya hidup saya.

“Saya rasa buat masa ini agak seronok menjadi pereka konten kerana ia tidak memakan masa yang lama seperti berlakon. Jadi saya punya lebih banyak masa yang boleh dihabiskan bersama keluarga atau suami,” katanya.

Untuk rekod, Bella pernah mendirikan rumah tangga dengan Nazim Othman pada 2016 namun berpisah pada 2018,


Takut Dengan Kematian, Aliff Syukri Dekatkan Diri Dengan Allah

Selepas muncul dengan lagu Raya bulan lalu, tiada lagi cerita kita dengar mengenai usahawan sensasi, Datuk Seri Aliff Syukri.

Memetik Oh Bulan, Aliff mengakui dia takut untuk menghadapi kematian dan melihat banyak berita pemergian rakan dan juga selebriti mengingatkannya tentang perkara tersebut.

BACA: “Siti Nurhaliza, Saya Minta Maaf, Mak Saya Dah Marah, Ambillah Balik Penyanyi No. 1” – Aliff Syukri

“Saya terlalu sibuk, melihat ramai kawan-kawan dan rakan selebriti yang meninggal dunia awal, saya berdoa untuk mati dalam keadaan tenang dan tidak mahu dikecam. Saya sebenarnya takut untuk menghadapi kematian.

“Saya walaupun ada segalanya, perniagaan, kekayaan dan anak yang ramai, saya bersyukur tindakan saya masih terkawal dan tidak terlebih.

“Saya sedar saya bukan ahli ulama, end of the day saya akan tua dan sakit, oleh itu saya seru untuk sentiasa buat baik, sebab bila waktu kita mati kita tidak tahu pun,” katanya.

Menurut Aliff, dia ada berjumpa dengan doktor kerana tidak sihat namun tidak dapat dedahkan sakit apa yang dialami olehnya.

“Baru-baru ini pun saya kurang sihat dan ada berjumpa dengan doktor, katanya saya perlu jalani kehidupan yang lebih sihat. Tetapi sakit apa yang saya alami maaf tidak dapat kongsikan,” katanya.

Sementara itu, Aliff berkata dia kini mula solat berjemaah dengan keluarga serta banyakkan membaca Al-Quran dan mengamalkan gaya hidup sihat.

“Saya ingin kurangkan bersosial, saya mahu amalkan gaya hidup sihat, banyakkan beribadah. Saya banyak dengar nasihat isteri saya dan sekarang hati saya lebih tenang.

“Jujur saya katakan, sekarang sudah kerap solat berjemaah dengan anak-anak dan cuba untuk banyakkan membaca al-Quran untuk dekat diri dengan Allah. Kemudian saya mahu anak-anak semua ambil alih perniagaan supaya saya boleh berehat,” katanya.

Dalam pada itu, Aliff berkata dia berhajat untuk mewakafkan sebahagian hartanya untuk mendirikan surau dan rumah tahfiz sebelum dia pergi menghadapn Ilahi.

“Saya pernah berborak dengan isteri, saya beritahu dia agama saya tidak cukup, tetapi seandainya saya meninggal, saya minta sekurang-kurangnya harta saya diwakafkan untuk buat surau atau tahfiz sebanyak RM1 juta, itu lah niat saya.

“Saya juga berharap sesiapa yang mengenali saya atau rapat dengan saya tidak akan menceritakan perkara yang buruk apabila saya sudah tiada nanti,” katanya.


Shila Amzah Nafi Putus Cinta Dengan Ubai

Sejak semalam, perkongsian penyanyi Shila Amzah mengejutkan ramai seolah memberi bayangan hubungan cintanya dengan pempengaruh media sosial, Ubai sudah berakhir.

Bagaimanapun, menerusi siaran langsung di Instagram, Shila menafikan hubungannya dengan Ubai telah putus. Ujarnya, hubungannya dengan Ubai baik-baik sahaja namun keadaan dirinya tidak berapa baik.

BACA: “Terima Kasih Untuk 5 Bulan Terbaik” – Shila Amzah, Ubai Berpisah?

“Kesimpulannya kami okey cuma saya sahaja yang tidak berada dalam keadaan baik. Kalau kami putus, kenapa saya memuat naik gambar bersama dia (Ubai). Kesian dekat dia tapi saya tak maksudkan macam tu pun.

“Cuma saya ingin jelaskan bahawa keadaan saya tidak baik bukan disebabkan Ubai. Ada masa memang saya tidak okey dan ingin menjadi diri sendiri 100 peratus,” katanya.

Shila turut menjelaskan perkongsiannya itu adalah untuk meluahkan rasa kasih serta penghargaan buat kekasihnya itu selepas lima tahun menjalin hubungan cinta.

Malah, Shila turut meluahkan rasa pelik apabila ada pihak yang menganggap perkongsian itu seolah memberi bayangan hubungan mereka sudah berakhir.

“Bagi saya orang sekarang ramai yang tidak sensitif dan semua orang ada jatuh bangun. Perkongsian saya semalam lebih kepada menghargai Ubai tetapi 95 peratus orang tidak memahami mengenai status tersebut.

“Ramai menjangka hubungan kami putus dan memutar belit apa yang saya ingin sampaikan. Kalau kami putus, kenapa saya memuat naik gambar bersama dia (Ubai)?

“Saya bukan mahu mengundang negatif cuma perkara ini bergantung kepada cara pemikiran seseorang. Kalau otak negatif maka perkara positif pun akan dilihat ke arah keburukan,” katanya.


Syasya Dolla Tak Terasa Hati Nenek Tegur Imej Seksi

Penyanyi dan juga ahli kumpulan Dolla iaitu Syasya berkata dia tidak ambil hati dengan teguran neneknya yang juga pelakon, Rozie Othman berkenaan penampilan seksinya.

Memetik BH Online, Syasya berkata dia tidak menyimpan perasaan marah kerana teguran diberikan neneknya itu tanda prihatin terhadap dirinya.

“Bagi saya, apa yang nenek katakan ada betulnya. Apa yang saya boleh katakan, sebagai generasi muda, kita mempunyai gaya tersendiri. Zaman dahulu dan sekarang banyak bezanya.

“Insya-Allah, apa yang boleh perbaiki, saya perbaiki. Dalam masa sama, saya membawakan imej dan menjadi diri sendiri, tak mahu berpura-pura jadi orang lain.

“Saya selalu dengar nasihat nenek. Saya tahu nenek mempunyai niat baik dan menegur saya sebagai cucunya. Saya sayangkan nenek,” katanya.

Dalam pada itu, Syasya berkata nenek ada menghubunginya berpesan perkara sama dan teguran tersebut tidak menjejaskan hubungan mereka.

“Nenek telefon saya dan berpesan menjaga pemakaian. Dia sebenarnya seorang nenek yang ‘cool’, sebab dia seorang pelakon dan memahami industri seni.

“Tetapi, sebagai nenek pastinya dia risau memandangkan orang suka bercakap macam-macam. Jadi, nenek hanya prihatin.

“Kami pun baik-baik sahaja dan rapat antara satu sama lain,” katanya.

Dalam pada itu, Syasya berkata dia akan ambil langkah berhati-hati dalam pemakaian namun memberitahu dia mahu menjadi diri sendiri.

Saya rasa ini adalah imej saya dan mempunyai pendapat saya tersendiri. Sebab saya percaya setiap orang ada pendapat tersendiri mengenai pemakaian.

“Kalau ada merasakan saya terlampau seksi, insya-Allah saya akan cuba kurangkan.

“Tapi seperti yang dikatakan, ini imej saya dan mahu menjadi diri sendiri,” katanya.

Terdahulu, Rozie menasihatkan Syasya tidak tampil dengan pakaian terlalu seksi hingga jadi perhatian ramai dan dikecam netizen.


“Rasa Sayang Saya Kepada Diana Makin Bertambah-Tambah”

Pelakon Farid Kamil berkata dia berharap prosiding Sulh yang berlangsung di Mahkamah Tinggi Syariah Shah Alam hari ini akan mencapai kata sepakat.

Memetik Utusan Online, Farid turut meluahkan rasa gembira dapat bertentang mata dengan Diana Danielle dan menyatakan rasa sayang pada isterinya makin bertambah.

“Harapnya hari ini dapatlah saya bertentang mata dengan isteri saya. Rasa sayang saya (kepada Diana) semakin bertambah-tambah.

Sebelum ini, Diana tidak hadir ke bagi prosiding Sulh yang berlangsung pada 11 April lalu kerana belum bersedia bersemuka dengan Farid.

Terdahulu, Diana memfailkan permohonan cerai pada 10 Mac lalu. Alasan yang diberikan pelakon itu dalam permohonannya ialah tiada persefahaman dan berlaku shiqaq atau perbalahan berpanjangan.


Puteri Sarah Tak Mahu Cakap Pasal Syamsul Lagi

Pelakon Puteri Sarah berkata dia tidak mahu lagi bercakap mengenai suaminya, pengarah terkenal, Syamsul Yusof serta hal berkenaan rumah tangganya.

Memetik video Xtra, Sarah berkata dia sudah pun meluahkan segalanya dalam video pada akhir Ramadan lalu dan itu adalah video terakhir mengenai kemelut rumah tangganya.

BACA: Halang Puteri Sarah Keluar Kenyataan Di Media Sosial, Mahkamah Tolak Lanjut Injuksi Syamsul

Menurut Sarah lagi, dia sudah move on dan tiada apa lagi perlu diperkatakan mengenai rumah tangganya.

Puteri sarah dah move on ??? #fyp #xtramy #puterisarahliyana #kes #injuksi #mahkamah #syamsulyusof #beritaditiktok #sembangentertainment

“Saya dah tak mahu bercakap fasal dia, saya nak move on. Hari terakhir puasa adalah video terakhir saya mengenai dia . Saya sudah cakap semua di dalam video berkenaan,” katanya.

Hari ini, permohonan pengarah sensasi, Syamsul Yusof untuk melanjutkan perintah injunksi terhadap isteri pertamanya, Puteri Sarah ditolak Mahkamah Tinggi Syariah Shah Alam pagi tadi.

Syamsul membuat perintah injunksi terhadap Puteri Sarah bagi menghalang isterinya itu daripada mengeluarkan kenyataan berhubung pergolakan rumah tangga mereka di media sosial.

Difahamkan, Syamsul juga perlu membuat permohonan baru sekiranya ingin melanjutkan perintah injunksi terhadap Puteri Sarah yang bakal berakhir pada 27 Mei ini.


Netizen Pesan Dekat Amelia Jaga Sharnaaz Baik-Baik

Baru-baru ini, kehadiran Sharnaaz Ahmad bersama pelakon, Amelia Christie ketika menghadiri majlis tayangan filem Polis Evo 3 menjadi perhatian ramai.

Malah, nama Amelia terus menjadi bualan dan semakin popular selepas dilihat memaut tangan aktor tersebut ketika majlis berkenaan.

Seperti sudah dijangka, ramai yang ‘merestui’ hubungan Sharnaaz dan Amelia serta mengatakan kedua-dua mereka sememangnya sepadan.

Dalam pada itu, ada yang meminta supaya Amelia menjaga Sharnaaz baik-baik kerana tidak mahu melihat lagi aktor itu kecewa.

“Tolong jaga mamu untuk kami. Penatlah tengok dia menduda dan kecewa lagi,” pesan netizen.

“Nampak sepadan, harap hubungan kali ini berkekalan,” doa seorang lagi pengguna TikTok.


Halang Puteri Sarah Keluar Kenyataan Di Media Sosial, Mahkamah Tolak Lanjut Injuksi Syamsul

Permohonan pengarah sensasi, Syamsul Yusof untuk melanjutkan perintah injunksi terhadap isteri pertamanya, Puteri Sarah ditolak Mahkamah Tinggi Syariah Shah Alam pagi tadi.

Memetik mStar Online, Syamsul membuat perintah injunksi terhadap Puteri Sarah bagi menghalang isterinya itu daripada mengeluarkan kenyataan berhubung pergolakan rumah tangga mereka di media sosial.

BACA: Netizen Sebak Puteri Sarah Ucap Selamat Hari Ibu Kepada Diri Sendiri

Hakim Syarie, Abdul Halim Abdullah memerintahkan agar kes itu didengar secara inter-parte (kedua-dua pihak) namun, Syamsul tidak hadir pada sebutan pertama kes itu hari ini.

Abdul halim turut membenarkan Puteri Sarah selaku defendan kes itu untuk memfailkan jawapan terhadap injunksi ex-parte dan kes akan disambung semula pada 8 Jun depan.

Difahamkan, Syamsul juga perlu membuat permohonan bary sekiranya ingin melanjutkan perintah injunksi terhadap Puteri Sarah yang bakal berakhir pada 27 Mei ini.

Injuksi berkenaan difailkan oleh Syamsul pada 24 April lalu sebelum mahkamah meluluskan permohonan sehari kemudian.


“Saya Tak Nak Buang Masa Dah, Saya Nak Terbang Tinggi”

Pelakon Puteri Sarah enggan memberi komen lanjut mengenai isu rumah tangganya dan hanya mendoakan yang terbaik sahaja.

Memetik Harian Metro, Puteri Sarah berkata dia tidak mahu membuang masa lagi dan mahu move on sahaja selepas ini.

“Saya doakan yang terbaik. Itu saja yang harapkan setiap kali. Sebenarnya saya sudah tak nak komen pasal itu lagi

“Hari itu sudah yang terakhir. Saya tak nak buang masa dah. Saya nak terbang tinggi. Saya memang nak bagi diri sibuk. Itu yang saya nak fokus sekarang. Saya sudah terlalu lama buang masa.

Difahamkan, esok Puteri Sarah bakal ke mahkamah untuk kes injuksi terhadap keluarga Kazar pada sebelah pagi. Kemudian petang, bagi proses bersama Jawatan Kuasa Pendamai (JKP) berhubung perceraian difailkan.

“Saya nak ‘move on’. Hakikatnya esok saya akan terbang ke Jakarta selepas kes mahkamah. Saya ada kerja di sana. Bab hidup itu saya sudah tutup masa Ramadan lalu. Saya mulakan dengan hari raya yang bahagia dan gembira,” katanya


Anuar Zain Tak Mahu Ikut Trend Media Sosial, Enggan Malukan Diri

Meskipun ramai selebriti kini mengikuti trend di media sosial, namun penyanyi Anuar Zain enggan berbuat demikian kerana bimbang boleh mendatangkan malu pada dirinya.

Memetik mStar Online, penyanyi berusia 53 tahun itu berkata dia lebih selesa untuk kekalkan identiti sendiri meskipun tahu kepetingan media sosial.

BACA: Anuar Zain Tak Berani Jumpa Bayi Selagi Belum Habis Pantang

“Saya tidak percaya dalam mengikut trend. Saya lebih kepada sesuatu yang evergreen dan kekal selamanya. Saya pun tak reti nak berjoget dan tiada bakat ke arah itu.

“Kalau tiada bakat lebih baik tak payah buat. Kenapa perlu lakukan sesuatu yang menjadi bahan ketawa orang. Nanti bila dah semakin berusia kita pula akan terfikir tentang tindakan sebelum ini,” katanya.

Menurut Anuar, melalui media sosial dia dapat berhubung terus bersama peminat namun dia tidak akan menjadikan platform miliknya itu untuk mana-mana pihak mempromosikan jualan mereka.

“Kalau ada masa lapang saya sendiri yang akan membalas DM dan komen peminat. Itu adalah salah satu cara saya berinteraksi dengan mereka.

“Namun kalau bab perniagaan saya memang tidak akan repost. Kenapa perlu buat begitu apabila ada yang menggunakan imej saya untuk tujuan perniagaan,” katanya.

Dalam pada itu, Anuar memaklumkan dia bakal mengumumkan sesuatu yang istimewa buat peminat namun sedang menunggu masa sesuai.


Syafi Tee Pindah Keluar Rumah, Tak Sanggup Tengok Ibu Bapa Sedih

Pelakon Syafi Tee mengambil keputusan untuk berpidah keluar dari rumah keluarganya selepas terpalit beberapa kontroversi sebelum ini.

Memetik mStar Online, Syafi berkata selain mahu berdikari dia tidak sangguo melihat ibu bapanya bersedih berikutan apa yang menimpanya.

“Kontroversi sebelum ini membuatkan saya pilih jalan untuk keluar dan berpindah tinggal sendiri. Saya tak sanggup melihat wajah ibu bapa apabila mereka menerima presepsi buruk kerana perjalanan seni saya.

“Disebabkan itu juga saya ambil langkah berdiam diri. Sebenarnya setiap hari saya rasa lemah dan tertekan tapi kena kuatkan diri kerana tidak boleh mengharapkan orang lain. Hanya Allah sahaya yang tahu perasaan saya,” katanya.

Sementara itu, Syafi berkata dia memilih untuk berdiam diri serta tidak memberikan sebarang komen mengenai isu terpalit dirinya kerana tidak mahu mengeruhkan lagi keadaan.

Dalam pada itu, Syafi tidak dapat menahan air mata apabila mengenangkan keluargaganya turut terkena tempias kontroversinya, lebih-lebih lagi bapanya, pendakwah Profeser Dr Mohd Ridhuan Tee Abdullah.

“Perkara ini sangat menyedihkan. Saya sendiri tidak faham bagaimana ia boleh berlaku sedangkan saya tidak pernah bermusuh dengan sesiapa.

“Kenapalah ada orang yang sanggup buat saya begini? Tetapi apa yang telah terjadi bagaikan tiada penyelesaian. Saya reda apa yang telah berlaku,” katanya.


“Semoga Allah Lindungi Rumah Tangga Saya & Aliff, Kekal Hingga Ke Jannah”

Pelakon dan penyanyi Bella Astillah berharap rumah tanggnya bersama Aliff Aziz dilindungi dan berkekalan hingga ke akhir hayat.

Memetik Harian Metro, Bella berkata dia dan Aliff menjalankan tanggungjawab sebagai suami isteri serta menyerahkan selebihnya kepada Allah.

“Harapan saya, semoga Allah SWT melindungi rumah tangga saya dan Aliff, kekal hingga ke Jannah. Saya kalau boleh, hendak kahwin sekali saja.”

“Alhamdulillah.. buat masa ini, semuanya baik-baik saja. Apa yang boleh saya katakan, kami berdua hanya jalankan tugas sebagai suami isteri, ibu bapa, jadi kami buat yang terbaik saja,” katanya.

Sementara itu, Bella berkongsikan suaminya kini sedang menjalani penggambaran bersama pelakon Trisha Ooi serta bertawakal kepada Allah.

“Kita tak nak merancang lebih-lebih, selebihnya kita macam ‘go with the flow’. Saya percaya Aliff pun dah faham dan buat masa ini dia pun tengah jalani penggambaran.

“Ketika ini, Aliff sedang jalani penggambaran bersama Trisha Ooi, tiada masalah dan dia pun gadis yang baik. Selebihnya, Bella tawakal saja,” katanya.

Terdahulu, Bella mendedahkan seorang pelakon wanita yang bergandingan dengan suaminya mengakui tersuka dengan Aliff Aziz.


“Biasalah Setiap Hubungan Ada Pasang Surut, Doa Yang Baik-Baik” – Ubai

Tiada angin tiada ribut hangat diperkatakan apabila penyanyi Shila Amzah dan kekasihnya, pempengaruh media sosial, Ubai dikatakan sudah berpisah.

Memetik Astro Gempak, Ubai memohon agar mendoakan yang baik-baik buat hubungan mereka. Ubai berkata setiap hubungan pasti ada pasang surut.

BACA: “Terima Kasih Untuk 5 Bulan Terbaik” – Shila Amzah, Ubai Berpisah?

“Apa yang ditulis di Instagram itu, biasalah… Setiap hubungan itu ada pasang surutnya. Doalah yang baik-baik. Biasalah hubungan… Mana-mana hubungan tidak kira sama ada kekasih ke, keluarga atau sebagainya ada pasang surutnya.

“Mungkin sekarang masanya adalah surut. Lepas tu nanti mana tahu dah kembali okay? Doakan sahaja yang baik-baik,” katanya.

Dalam pada itu, Ubai menafikan dakwaan netizen netizen mengatakan perkongsian Shila itu adalah gimik untuk melancarkan lagu.

“Nak buat lagu itu tak adalah sebab sepanjang saya dengan dia tak ada lagi dia tulis lagu. Berkenaan pertukaran status, netizen boleh berkata apa sahaja, saya anggap itu perkara biasa sebab kita tak boleh nak tutup mulut semua orang.

“Lebih molek sekiranya kita bercakap benda yang baik daripada mendoakan perkara yang tidak baik. Itulah yang saya boleh komen setakat ini,” katanya.


“Tayang J*bo Hari-Hari Tapi Berlakon Satu Award Pun Tak Ada” – Puteri Balqis

Baru-baru ini, perkongsian pelakon Puteri Balqis menjadi perhatian apabila meluahkan rasa bengang terhadap seorang pelakon remaja namun tidak didedahkan namanya.

Menerusi perkongsian di Insta Story itu, Balqis berkata pelakon tersebut didakwa mempunyai sikap suka memerli individu lain tanpa sebab termasuk dirinya.

Balqis turut menyindir pelakon tersebut yang sering membuat konten menunjukkan bahagian tubuhnya namun tidak pernah memenangi sebarang anugerah.

Dalam pada itu, Balqis juga berharap tidak bekerjasama lagi dengan pelakon berkenaan kerana tidak mahu melihat sikap pelakon itu yang turut mempunyai teman lelaki sedangkan masih di bawah umur.

“Tolong lah jangan bagi aku satu set dengan dia flip hair 20 kali seminit. Bangga dengan teman lelaki yang muka tak semenggah itu. Adoi jangan babitkan aku, ubat depres aku nak dekat habis ni,” tulisnya.


“Terima Kasih Untuk 5 Bulan Terbaik” – Shila Amzah, Ubai Berpisah?

Perkongsian penyanyi Shila Amzah mengejutkan ramai seolah memberi bayangan hubungan cintanya dengan pempengaruh media sosial, Ubai sudah berakhir.

Menerusi entri itu, Shila ada memuat naik gambar mereka berdua serta mengucapkan terima kasih kerana menjadi teman terbaik buat dirinya.

“Terima kasih untuk lima bulan terbaik ini. Awak telah menjadi teman terbaik saya. Terima kasih sudah memberikan kasih sayang kepada Seth.

“Saya hanya mendoakan yang terbaik untuk awak. Semoga awak dimurahkan rezeki dan semoga awak dapat segala yang dihajati.

“Terima kasih untuk segalanya. Saya akan ingat memori ini sampai bila-bila,” tulisnya.

Terdahulu, pasangan itu dikatakan bakal melangkah ke fasa seterusnya dan Ubai sudah membeli sebentuk cincin. Namun, segalanya masih dalam perbincangan.


Berat Badan Turun Mendadak & Alami Gangguan Aneh, Sherry Ibrahim Disihir?

Sebelum ini tular mengenai fizikal pelakon Sherry Ibrahim yang dikatakan susut sehingga ada yang mendakwa dirinya sakit, Sherry bagaimanapun menafikan perkara itu.

Menerusi temu bual bersama Melodi, Sherry berkata pada awalnya dia sangkakan berat badannya turun kerana gaya hidupnya yang aktif serta menjaga pemakanan.

BACA: Usia Cecah 40 Tahun, Sherry Ibrahim Akur Jodoh Belum Sampai Lagi

Alamak siapa buat Sherry Ibrahim ni sampai kurus macamni sekali #meloditv3 #panas #tv3

“Mula-mula memang saya jaga pemakanan, saya aktif beriadah. Dah bertahun-tahun saya amalkan tapi sekarang ramai yang ambil berat dan ada yang anggap saya tak sihat.

“Saya tak pernah dimasukkan ke hospital, jarang demam. Mungkin sekarang saya tak ada selera makan. Saya kena paksa semuanya,” katanya.

Sementara itu, pelakon itu ditanya adakah berat badannya menyusut angkara perbuatan jahat manusia, Sherry akui dia telah ikhtiar dan reda dengan apa yang terjadi terhadapnya.

“Saya rasa saya tiada musuh dengan sesiapa. Saya yakin saya ada hubungan yang baik dengan semua orang. Tapi kadang-kadang dalam hidup ini kita tak tahu apa yang orang rasa terhadap diri kita.

“Alhamdulillah saya dah ikhtiar apa yang patut. Banyak benda saya dah ikhtiar. Lama juga (ikhtiar). Insya-Allah, apa pun kita kena berserah.

“Ini semua keizinan Allah, saya sedar, saya reda dan ikhtiar. Bila saya dapat maklum balas mengenai itu, saya sedar saya kena ikhtiar dengan cara lain,” katanya.

Dalam pada itu, Sherry turut mengatakan ada gangguan aneh sehingga membuatkan dia tidak mahu berjumpa dengan orang.

“Saya tak pernah ada musuh, reputasi saya dalam industri pun tak ada masalah dengan orang. Saya pun tak mahu memperbesarkan hal ini

“Ada (gangguan aneh) di hujung-hujung. Banyak jawapan yang Allah beri. Saya memang berserah, Perkara begini tak boleh main-main. Allah lebih berkuasa., katanya.

Sherr berkata dia kini dalam proses pemulihan dan apa yang berlaku membuatkan dirinya seorang yang penyabar serta reda di atas apa yang terjadi.

“Alhamdulillah, Allah mendengar doa saya. Setiap yang terjadi adalah satu perkara yang Allah nak kita buka mata. Ia buat saya lebih penyabar.

“Dah okey, saya harap saya tak diganggu, saya berhak dapat kebahagiaan saya. Saya tak pernah mendoakan pada sesiapa benda yang tak baik. Saya suka tengok orang bahagia. Saya juga tak minta empati dan simpati, Apa yang dah jadi itu dah terjadi, saya reda. Saya hormat setiap orang yang mengenali saya,” katanya.


Dah Tempah Lokasi Pertunangan, Farahdhiya Masih Pilih Calon Yang Sesuai

Baru-baru ini, perkongsian pelakon dan penyanyi Farahdhiya menjadi perhatian apabila memuat naik memaparkan dirinya sedang duduk di atas sebuah pelamin.

Menerusi perkongsian itu, Farahdhiya berkata dia sudah pun membuat tempahan tempat pertunangan namun masih tiada calon yang sesuai.

BACA: Perempuan Lain Suka Pergi Butik LV, Farahdhiya Seronok Pergi Pasar Tani

Perkongsian Farahdhiya itu mendapat pelbagai reaksi daripada netizen yang meninggalkan komen meskipun tahu pelakon itu hanya berseloroh sahaja.

Malah, ada yang menawarkan diri untuk menjadi pasangan pelakon itu serta bersama-sama duduk di pelamin berkenaan.

Tidak kurang juga, ada yang mengatakan ramai lelaki beratur untuk jadi calon. Komen itu dibalas oleh Faradhiya yang mengatakan ramai calon namun tidak melepasi piawaian.


Netizen Kata Muka Isteri Haqiem Rusli Iras Kak KM

Sejak sebulan lalu, imej terbaru isteri kepada penyanyi, Haqiem Rusli iaitu Anis Sofea yang tampil tidak bertudung mengundang kecaman ramai.

Baru-baru ini, Anis dilantik menjadi duta sebuah produk kecantikan namun penampilannya ketika menghadiri pada majlis pelancaran dikritik netizen.

Selepas rambutnya dikritik seperti tidak ‘siap’ sebelum ini, video Anis membuat tarian lagu nyanyian Jisoo Blackpink untuk mempromosikan produk kecantikan tersebut menjadi perhatian.

Cantiknya our Malaysian Sweetheart @anis sofea ??? Memati ingat Jisoo @blackpinkofficial tadi. So in love with her skin OMG! ? Anyway, khas buat 1000 orang terawal, jom redeem Mixberry by clicking the link in bio now ?? #fyp? #fyp??viral #foryoupage #mixberry #mixberrypowder #foryou #viral #trending #anissofea #anissofeaz #jisoo #blackpink #flowerchallenge #flower #jisooflower

Video tersebut mendapat pelbagai reaksi daripada netizen yang mengatakan wajah Anis mirip usahawan sensasi Kak KM apabila tidak lagi bertudung. Kata netizen lagi, jika sebelum ini bertudung Anis dilihat seperti Hanis Zalikha, namun kini seperti Kak KM.

Dalam pada itu, netizen turut menepis kapsyen video tersebut yang mengatakan wajah Anis mirip Jisoo serta ada yang mengatakan isteri kepada Haqiem Rusli itu lebih cantik bertudung. Sementara itu, ada yang berharap agar Anis akan kembali bertudung seperti sebelum ini.


Ani Mayuni Kecewa Penyanyi Dangdut Tak Diberi Peluang Buat Konsert Besar

Penyanyi Ani Mayuni kesal apabila turut terkena tempias berikutan ada segelintir rakan artis dangdut sengaja mencipta kontroversi bagi meraih populariti.

Memetik mStar Online, Ani berkata disebabkan kontroversi tersebut ramai yang memperlekehkan perjuangan rakan-rakan penyanyi lain yang mahu mencari makan dalam industri muzik.

Menurtu Ani lagi, dia berharap agar mereka lebih peka dalam memuat naik kandungan di media sosial serta menggunakan platform tersebut untuk menyebarkan nilai positif.

“Segelintir artis dangdut yang suka buat konten mengundang kecaman kemudian dakwa diri sebagai mangsa.. yang salah sebenarnya pada diri individu tersebut. Ia memberi impak kepada penyanyi dangdut lain sehingga ada yang bertanya untuk meminta komen.

“Bagi saya tak perlu buat konten sebegitu di media sosial. Saya tidak perlukan semua itu kerana saya ‘jual’ kerjaya,”katanya.

Sementara itu, Ani turut meluahkan rasa kecewa apabila tidak diberi peluang untuk mengadakan acara besar seperti konsert sedangkan penyanyi dangdut di Malaysia tidak menang tangan menerima tawaran persembahan.

“Kami sesama rakan artis ada pernah juga mengeluh kerana kurang mendapat ruang seperti konsert, program televisyen dan radio.

“Sedangkan show kami non-stop. Malah, seminggu ada dua atau empat show sehingga terpaksa tolak dan berikan kepada orang lain. Mestilah rasa terkilan kerana lagu dangdut masih ada permintaan tetapi tiada ruang buat kami,” kataya.

Dalam pada itu, Ani berharap konsert yang bakal diadakan pada 12 Ogos depan menjadi permulaan terbaik buat genre dangdut untuk terus mendapat tempat di kalangan peminat.

Difahamkan, antara selebriti terlibat dalam konsert berkenaan adalah Baby Shima, dan empat penyanyi Indonesia iaitu Siti Badriah, Fitri Carlina, Hesti Klepek Klepek dan Rhena Morena.